ועדת הכנסת, כנסת 20, פרוטוקול מספר 99, 2016-01-18 10:30

דוד ביטן: אני פותח את ישיבת ועדת הכנסת.

דוד ביטן: הנושא הראשון על סדר-היום: בקשת יו"ר ועדת החוקה, חוק ומשפט להעברת הצעות לסדר היום בעניין דוח גולדברג מהוועדה לענייני ביקורת המדינה לדיון בוועדת החוקה, חוק ומשפט – לפי סעיף 57(ג) לתקנון.

קארין אלהרר: שיירגע, תני לו כיס מים.

דוד ביטן: מי צריך להירגע?

קארין אלהרר: > ניסן, נראה לי הוא בא מחומם.

דוד ביטן: הוא תמיד מחומם.

יואל חסון: אדוני היושב ראש, אני מבקש שחבר הכנסת סלומינסקי יקבל את זכות הדיבור.

יואל חסון: נא לתת לו בדיוק שתי דקות ולא יותר משתי דקות.

יואל חסון: אני מוכן להפעיל שעון.

דוד ביטן: למה לתת לו רק שתי דקות?

יואל חסון: כי זה מה שהוא עושה.

יואל חסון: ראוי שמה שהוא עושה לאחרים יעשו גם לו.

מיכל רוזין: אל תעשה לאחרים מה שאינך רוצה שיעשו לך.

דוד ביטן: מכיוון שאני מנהל את הישיבה, אני קובע כמה זמן יינתן לכל חבר, במיוחד ליושב ראש ועדה.

דוד ביטן: לא רק שהוא יושב ראש ועדה מכובדת, הוא גם חבר ותיק בכנסת.

יואל חסון: אני אפעיל טיימר.

מיכל רוזין: אנחנו רוצים אוזן קשבת על הטענות שלנו נגד יושב ראש הוועדה.

יואל חסון: אל תדאג, אני לא אעבור על זה לסדר היום.

יואל חסון: אנחנו נשים סוף לדבר הזה.

דוד ביטן: אני לא יכול למנוע מח"כים לדבר על משהו.

דוד ביטן: אנחנו בנושא: בקשת יו"ר ועדת החוקה, חוק ומשפט להעברת הצעות לסדר היום בעניין דוח גולדברג מהוועדה לענייני ביקורת המדינה לדיון בוועדת החוקה, חוק משפט – לפי סעיף 57(ג) לתקנון.

דוד ביטן: חבר הכנסת סמילנסקי ואחריו יו"ר הוועדה לביקורת המדינה.

יואל חסון: אני אבקש אחריה.

ניסן סלומינסקי: קודם כל, הערה טכנית כדי לראות את האבסורד הטכני.

ניסן סלומינסקי: אנחנו מפרסמים סדר יום וביום רביעי צריך להיות לנו דיון בנושא הוויכוח שבין הילה גרסטל לבין שי ניצל וכל מה שקשור בזה.

ניסן סלומינסקי: זה נקבע ביום רביעי.

ניסן סלומינסקי: באותו יום רביעי קבעו דיון לנושא עם הילה גרסטל, באותו יום ובאותה שעה.

ניסן סלומינסקי: תיראו את האבסורד.

ניסן סלומינסקי: זה לא יכול להיות כי שלנו נקבע מראש ואנחנו מפרסמים את כל סדר היום.

דב חנין: זה כדי לפנות לך זמן לדיונים על חוקים.

דב חנין: אתה לא נותן.

ניסן סלומינסקי: > הנושא השני אפילו לא הוכרע שזה יהיה בוועדת ביקורת, אז איך כבר קבעו סדר יום ואיך הכניסו את זה?

ניסן סלומינסקי: זה נראה אבסורד לחלוטין טכנית.

דב חנין: אתה צריך יותר זמן לדיונים על חוקים, שלא תעבוד על שניות.

דוד ביטן: דב.

דב חנין: זאת הבעיה.

דוד ביטן: למה, הוא יושב לכם עם סטופר?

דב חנין: כן, על חוק מהותי.

דב חנין: על חוק מהותי, אחרי דקה וחצי מתחילים לצפצף לי.

דוד ביטן: אבל אם יש 100 דוברים, הוא חייב.

דב חנין: ההתנהלות של ועדת חוקה זה חסר תקדים.

יואל חסון: שמתי לו סטופר גם אדוני.

דוד ביטן: חברים, אנחנו בטלוויזיה, תנו קצת כבוד.

יואל חסון: שהוא ייתן כבוד לדיונים בוועדה שלו.

ניסן סלומינסקי: > תבוא לדיונים בוועדה יהיה כבוד.

יואל חסון: אני לא רוצה לבוא לדיונים שלך.

יואל חסון: אין אפשרות להתבטא בוועדות שלך.

יואל חסון: אתה לא נותן לנו להתבטא.

יואל חסון: למה לבוא לוועדה?

יואל חסון: להיות חלק מההצגה שלך?

דוד ביטן: יש לך זכות דיבור, תתייחס בזכות הדיבור.

יואב קיש: אני ראיתי את הניהול של הוועדה שהוא מאוד מקצועי.

יואל חסון: - -

דוד ביטן: חבר הכנסת יואל חסון פעם ראשונה.

דוד ביטן: אי-אפשר לנהל ככה דיון.

דוד ביטן: לכל אחד יש זכות דיבור והוא ידבר.

ניסן סלומינסקי: > לעצם העניין.

ניסן סלומינסקי: הנושא הזה - - -

מיכל רוזין: אל תגן על מה שאתה לא יודע, יואב.

מיכל רוזין: אתה לא יושב בוועדת חוקה.

מיכל רוזין: אתה לא יודע מה קורה שם.

יואב קיש: אל תגידי לי מה אני יודע ומה אני לא יודע.

דוד ביטן: חברת הכנסת רוזין, אני קורא אותך לסדר פעם ראשונה.

דוד ביטן: אני רוצה שהדיון יתנהל.

יואל חסון: - עובדה שאתה לא מצליח.

דוד ביטן: יואל, אני קורא אותך לסדר עוד פעם, לא נעים.

דוד ביטן: אתה חבר ועדה, אז חבל.

ניסן סלומינסקי: > דבר שני.

ניסן סלומינסקי: גם היועצים המשפטיים יגידו שהנושא הזה קשור לוועדת חוקה פרופר.

ניסן סלומינסקי: נכון שבקדנציה קודמת ועדת חוקה, לא יודע מה היא עשתה, וועדת ביקורת דנה בדברים, אבל בוודאי שלא בחוקים.

ניסן סלומינסקי: לכן, עכשיו כשוועדת חוקה מתפקדת, הנושא הזה חייב להיות בוועדת חוקה.

ניסן סלומינסקי: זה לא דוח של מבקר המדינה.

ניסן סלומינסקי: מהדוח הזה של גולדברג אמורים גם להוציא בסופו של דבר חוק שיגיע כנראה בזמן הקרוב.

ניסן סלומינסקי: הרי לא יעלה על הדעת שהחוק הזה לא יהיה במסגרת של ועדת החוקה.

דוד ביטן: מי אמר שאם מעבירים את הדיון הזה לוועדה לביקורת המדינה, זה מחייב אותנו לגבי הצעת החוק?

דוד ביטן: זה לא מחייב אותנו.

ניסן סלומינסקי: > קודם כל, שמעתי, נדמה לי, את יו"ר הוועדה שהיא רוצה שגם החוק יהיה אצלה.

דוד ביטן: היא רוצה אבל זה לא מחייב אותנו.

דוד ביטן: זה לא תקדים לשום דבר.

דוד ביטן: מי השר שהשיב?

קארין אלהרר: שרת המשפטים.

דוד ביטן: מה היא אמרה?

דוד ביטן: היא לא אמרה להעביר לביקורת?

ניסן סלומינסקי: אני שאלתי את שרת המשפטים והיא אמרה שבשום פנים ואופן, רק לוועדת חוקה.

יואל חסון: מה שחשוב זה מה שהיא אמרה במליאה ולא מה שהיא אמרה לך בשיחת טלפון.

דוד ביטן: היועץ המשפטי של הוועדה לביקורת המדינה, שהוא אמון עלי, אמר שהשרה אמרה במליאה להעביר לוועדת ביקורת.

דוד ביטן: יכול להיות שהיא שינתה את דעתה אבל זה מה שהיה.

ניסן סלומינסקי: אמר לי מי שהיה בוועדה, חבר הכנסת בצלאל, הוא אמר שבמפורש היא אמרה חוקה.

דוד ביטן: אבל הוא אומר לי משהו אחר.

דוד ביטן: הוא היה ניטראלי.

דוד ביטן: אין מצב שהוא יגיד לי משהו לא נכון.

ניסן סלומינסקי: תשאל אותה.

ניסן סלומינסקי: בוודאי שהיא רוצה את ועדת חוקה.

יואל חסון: היא אמרה במליאה הפוך.

יואל חסון: מה זאת אומרת?

ניסן סלומינסקי: לכן אני חושב שזה צריך להיות בוועדת החוקה.

קארין אלהרר: אדוני היושב ראש.

קארין אלהרר: אני לא יכולה לצעוק אז אני מבקשת שתגן על זכותי לדבר בלי הפרעות.

קארין אלהרר: לגבי העניין הפרוצדוראלי.

קארין אלהרר: אני רק רוצה לעדכן את אדוני והחברים שנמצאים.

קארין אלהרר: הדיון בנושא היה אמור להתקיים כבר לפני מספר שבועות.

קארין אלהרר: השופטת הילה גרסטל, שעמלה בימים אלה על כתיבת דוח וגם חיכתה להמלצות ועדת גולדברג, היא זאת שביקשה לדחות את הדיון ולכן הדיון נקבע למועד האמור.

קארין אלהרר: עכשיו אני רוצה לומר כמה מילים לגופו של עניין.

קארין אלהרר: לפי תקנון הכנסת, סעיף 100, אפשר לחוקק את החוק גם בוועדה לענייני ביקורת המדינה.

קארין אלהרר: זאת לא תורה מסיני.

קארין אלהרר: שנית, אני לא ראיתי אפילו תזכיר חוק שהופץ להערות הציבור.

קארין אלהרר: דבר נוסף והיא הנותנת.

קארין אלהרר: הוועדה לביקורת המדינה היתה הראשונה מבין וועדות הכנסת שדנה בנושא הזה.

קארין אלהרר: התקיימו בוועדה 11 דיונים על הנושא הנציבות והפרקליטות.

ניסן סלומינסקי: בכנסת הקודמת.

קארין אלהרר: לא הפרעתי לך.

קארין אלהרר: אדוני היושב ראש.

קארין אלהרר: הנושא הזה עלה לדיון לראשונה עוד בימיו מי שהיה כתוארו אז, חבר הכנסת אורי אריאל.

דוד ביטן: בפרוטוקול זה מופיע שהשרה אמרה שהיא מסכימה בשמחה להעביר את הדיון לוועדה לביקורת המדינה.

קארין אלהרר: אני מאוד שמחה שהשמחה שלה לא השתנתה.

קארין אלהרר: אני מבקשת להבהיר.

קארין אלהרר: זה נולד עוד בזמנו של אורי אריאל בכובעו אז כיושב ראש הוועדה לענייני ביקורת המדינה.

קארין אלהרר: אני לא מצליחה להבין, אדוני.

קארין אלהרר: הדיון הזה הוא דיון חשוב.

קארין אלהרר: יש זיכרון ארגוני לוועדה בנושא של אותה נציבות שקמה.

קארין אלהרר: אני לא מצליחה להבין.

קארין אלהרר: אני לא אומרת שצריך, אבל גם אם תבוא הצעת חוק, והיא תידון בסופו של דבר בוועדת חוקה, חוק ומשפט, אני לא מצליחה להבין למה אי-אפשר לקיים עכשיו את הדיון הזה בוועדה לביקורת המדינה, בעוד שהנושא הזה נולד שם.

קארין אלהרר: באמת אני לא רואה מניעה.

קארין אלהרר: אגב, אני לא אומרת מראש, שאני לא אבקש שהחוק הזה יחוקק במסגרת הוועדה לענייני ביקורת המדינה.

קארין אלהרר: אי לכך ובהתאם לכך, אדוני היושב ראש, הייתי מבקשת, גם לבקשתה של שרת המשפטים, כפי שאנחנו למדים מפרוטוקול המליאה, הנושא יעבור לדיון בוועדה לביקורת המדינה.

קארין אלהרר: תודה רבה.

דוד ביטן: דב חנין, בבקשה.

דב חנין: תודה אדוני היושב ראש.

דב חנין: ועדת הכנסת היא סוג של נתב תנועה בין ועדות הכנסת וזה תפקיד מאוד חשוב ומאוד אחראי שיש לה.

דב חנין: אני כמובן רוצה להצטרף לנימוקים העניינים שיושבת ראש ועדת ביקורת המדינה הביאה פה.

דב חנין: אבל ישנו נימוק נוסף שהוא מאוד חשוב והוא דווקא מזווית העבודה של ועדת חוקה, חוק ומשפט של הכנסת.

דב חנין: ועדת חוקה חוק ומשפט של הכנסת היא ועדה מאוד עמוסה.

דב חנין: כרגע אני אפילו לא בא בטענות.

דב חנין: אנחנו נשאיר את הטענות לדיון הנוסף שיהיה בהמשך, אבל בגלל העומס הגדול שיש כנראה בוועדת החוקה, אנחנו מגיעים למצב אבסורדי שבו בדיון עקרוני ומהותי, על חוק שנוגע לזכויות אזרח בסיסיות ביותר, אנחנו יושבים עם סטופר ומודדים לנו את השניות של ההסתייגויות שלנו.

דב חנין: לנו יש 31 הסתייגויות, נותנים לנו שתי דקות לנמק 31 הסתייגויות.

דב חנין: אני לא רוצה כרגע לנהל את הדיון לגופו של עניין כי זה סעיף אחר בפני ועדת הכנסת.

דב חנין: אני אומר שמצב כזה של עומס קיצוני חייב ליצור תוצאה שאנחנו מקלים על ועדת חוקה, כדי שיושב ראש ועדת חוקה יוכל להקצות יותר זמן לחוקים.

דב חנין: התפקיד העיקרי של ועדת חוקה חוק ומשפט זה לטפל בחוקים ולנהל דיון רציני על החוקים.

דב חנין: אם יש ויכוח, אפשר לנהל ויכוח.

דב חנין: אפילו אפשר לעשות את זה בשעות הערב והלילה, אבל צריך גם לפנות זמן.

דב חנין: כאשר ועדת חוקה מבקשת לעצמה נושא שכרגע מטופל בוועדה אחרת, זה נראה לי פשוט מנותק מהדינמיקה של מה שקורה בוועדת חוקה.

דב חנין: אנחנו צריכים כל שנייה.

דב חנין: כל שנייה שאפשר לקחת כדי לנהל את הדיון בחוקים בצורה קצת יותר סבירה.

דב חנין: לכן, מבחינת הניהול הרציונלי של משאבי הזמן של הכנסת, בשום פנים ואופן אסור לקחת את הנושא הזה מוועדת ביקורת המדינה.

דב חנין: אני, כמי שמשתתף בדיוני ועדת חוקה של הכנסת, רוצה להגיד לוועדה לביקורת המדינה תודה רבה שאתם לוקחים את הנושא הזה ועוסקים בו, ומשחררים לנו קצת זמן להתעסק בדברים שאנחנו חייבים להתעסק בהם בוועדת חוקה.

דוד ביטן: יואל חסון.

יואל חסון: תודה אדוני היושב ראש.

יואל חסון: היתה לי באמת הזכות להיות יו"ר הוועדה לענייני ביקורת המדינה.

יואל חסון: אמרה נכון יושבת הראש הנוכחית שלוועדה לענייני ביקורת המדינה יש זיכרון ארגוני.

יואל חסון: יש עיסוק בנושא הזה, יש היכרות עם הנושא הזה.

יואל חסון: אני חושב שגם הוועדה לביקורת המדינה במהותה, היא המקום שבו אפשר לקיים בנושא הזה דיון אמיתי, מעמיק, ארוך, ללא סטופרים וללא שום דבר מהסוג הזה.

יואל חסון: גם בוועדה לביקורת המדינה, ומי שישב בוועדה הזאת מכיר את זה, יודע שהאווירה שם בכל הקשור לנושאים של ביקורת, של פיקוח, היא אווירה אחרת מכל ועדה אחרת.

יואל חסון: המהות של הוועדה היא ועדה כזאת שהפיקוח על הממשלה, הפיקוח על גורמים הממשלה והגופים הקשורים לממשלה מורגש שם והוא באופי הוועדה.

יואל חסון: לכן אני גם מציע לחברי הכנסת, עניינית, כשבוחנים את הנושא הזה, לבוא לשים רגע את הצעת החוק בצד ולהתייחס כרגע רק למה שעל השולחן עכשיו וזה הנושא בדיון דוח גולדברג, זה הכול.

יואל חסון: זה חייב להיות בוועדה לביקורת המדינה, אדוני.

יואל חסון: כל החלטה אחרת פשוט לא תהיה עניינית.

יואל חסון: אני רוצה להעיר עוד הערה.

יואל חסון: צריך לשים לב, אדוני היושב ראש, אנחנו לא נופלים בפח הזה של החלטות לגופו של איש ולא לגופו של עניין.

יואל חסון: הרי אמרה כאן, אולי בצורה מוסתרת, הזכירה שחבר הכנסת אורי אריאל היה יושב ראש הוועדה.

יואל חסון: אני לא רוצה לחשוב שאם אורי אריאל היה יושב ראש הוועדה היום, היו פה יושבים היום אנשים והיו מסבירים למה זה צריך להיות דווקא בוועדה לביקורת המדינה.

יעל גרמן: הוא היה יושב ראש כשהיה באופוזיציה.

דוד ביטן: זה קורה במערכת הפוליטית.

דוד ביטן: יואל אל תהיה תמים.

דוד ביטן: זה קורה בהרבה החלטות פוליטיות, אין מה לעשות.

יואל חסון: אדוני, אני לא תמים אבל אני חושב שהנושא הזה – אני יודע להפריד מתי זאת פוליטיקה ומתי אלה דברים שנחוצים מבחינת תפישות של מפלגות.

יואל חסון: פה זה דוח שהוא דוח ענייני.

יואל חסון: אין בו עניין פוליטי.

יואל חסון: אגב, יש דעות לגביו לכאן ולכאן.

דוד ביטן: קראתי שיש ויכוח בעניין.

יעל גרמן: אופוזיציה וקואליציה חושבים פה אותו דבר.

יואל חסון: בדיוק, חושבים אותו דבר.

דוד ביטן: אני לא בטוח.

דוד ביטן: רוצים שהנציבות לא רק תבקר אלא רוצים שהיא גם תחרוץ גורלות וזה לא קיים בשום ביקורת.

דוד ביטן: ביקורת היא ביקורת והנושא של חריצת גורלות נמצא בפורומים אחרים.

דוד ביטן: הפרקליטות לא צריכה להיות מורמת מעם אבל היא גם לא צריכה להיות פחות מאחרים.

יואל חסון: נכון.

יואל חסון: ראינו דיון במליאה, שמצד אחד הובילה אותו חברת הכנסת ציפי לבני ומצד שני, חבר הכנסת סמוטריץ והם דיברו על אותו דבר.

יואל חסון: לכן אני חושב שצריך לבחון את הנושא באופן ענייני ולא באופן מפלגתי ולהעביר את זה לוועדה לביקורת המדינה.

דוד ביטן: יעל גרמן, בבקשה.

יעל גרמן: אני מחזקת את כל חבריי.

יעל גרמן: אין ספק שדוח גולדברג הוא דוח שנעשה כדי לקבוע מה קורה עם הנציבות.

יעל גרמן: הנציבות נולדה בוועדת ביקורת המדינה ושם צריך לדון בה.

יעל גרמן: אני חושבת שאין ויכוח בין ימין לשמאל, אין ויכוח בין קואליציה לאופוזיציה.

יעל גרמן: אני חושבת שכולם סגורים שבמקרה הזה צריכה להיות ביקורת על הפרקליטות.

יעל גרמן: הביקורת צריכה להיות גם מערכתית וגם פרטית והמקום שנועד לה, הוועדה לביקורת המדינה, זה המקום.

דוד ביטן: אני אומר שביקורת כן אבל לא חריצת גורלות על ידי הגוף המבוקר.

דוד ביטן: זה לא מקובל בשום פורום ובשום משרד ממשלתי.

יעל גרמן: לא מדובר על חריצת גורלות.

דוד ביטן: אבל זה מה שרוצים.

יעל גרמן: לא.

דוד ביטן: אז גם צריך להגביל את זה.

קארין אלהרר: איפה הייתם כל השנים כשזה לא היה במקום הטבעי?

רויטל סויד: איזה שנים?

רויטל סויד: כשלא הייתי בכנסת?

רויטל סויד: בוקר טוב.

רויטל סויד: באמת יש פה התלבטות שהיא מאוד קשה, כי בכל מקרה רק מרוויחים.

רויטל סויד: בין אם זה בוועדת הביקורת ובין אם זה בוועדת חוקה, שתי הוועדות הן ועדות חשובות וזה נוגע לעניין.

רויטל סויד: אני חושבת שהמקום הטבעי של נציבות הביקורת על הפרקליטות זה בוועדת חוקה.

רויטל סויד: זה לא פרסונלי בשום דרך וצורה שהיא.

רויטל סויד: אני חושבת שהמקום הנכון לדון זה שם.

רויטל סויד: ראינו גם בשבוע שעבר וגם בכלל וגם אמרו את זה פה החברים שלי.

רויטל סויד: יש פה איזה משהו שהוא חוצה מפלגות לחלוטין.

רויטל סויד: אתה יכול להיות בעד הביקורת או נגד, זה לא קשור לימין ולשמאל, אבל בסופו של דבר אנחנו צריכים לבוא ולדון במשהו שהוא מאוד מהותי וקריטי.

רויטל סויד: הוא מהותי וקריטי לגבי כל ההתייחסות - - -

דוד ביטן: מראים לי פרוטוקול שאת ביקשת לוועדת ביקורת.

רויטל סויד: לא.

דוד ביטן: הנה.

רויטל סויד: בסדר, אבל אני אמרתי אז לחוקה.

רויטל סויד: היה דיון על זה במליאה.

רויטל סויד: חלק מאיתנו אמרו חוקה, חלק אמרו חוקה.

רויטל סויד: אני בעד ועדת חוקה.

דוד ביטן: את יכולה לשנות את דעתך, אבל במליאה את אמרת ועדה לביקורת המדינה.

רויטל סויד: לא.

רויטל סויד: אני ניגשתי לחבריי ולחברותיי.

רויטל סויד: אני חושבת שהדיון הנכון הוא בוועדת החוקה.

רויטל סויד: ההצבעה היתה בסופו של דבר להעביר לוועדה.

רויטל סויד: אני חושבת שצריך להעביר לוועדת חוקה.

רויטל סויד: זה המקום הנכון לדון בזה.

דוד ביטן: לא מדובר פה על הצעת חוק, מדובר פה סך הכול על הצעה לסדר אז בואו נשים את הדברים בפרופורציות.

קארין אלהרר: זאת בקשה לחוות דעת, זה לא רק הצעה לסדר.

דוד ביטן: זאת הצעה לסדר.

דוד ביטן: צריכה להיות הצעה ממשלתית.

דוד ביטן: אני אומר במפורש שהדיון בהצעה לסדר בוועדה כזאת או אחרת לא יחייב אותנו.

דוד ביטן: מה דעתכם שנעשה דיון משותף של שתי הוועדות?

דוד ביטן: זאת רק הצעה לסדר, מה קרה?

דב חנין: בוועדת חוקה אין זמן.

דב חנין: אם יבטלו לנו את הסטופרים ויתנו לנו לנהל דיונים על חוקים - - -

דוד ביטן: זאת רק הצעה לסדר.

רויטל סויד: ניסן, זה דבר שצריך להפסיק אותו בלי שום קשר.

רויטל סויד: אתה שם לנו את הסטופר הזה.

דוד ביטן: מה אתה אומר?

דב חנין: אין לו זמן.

דוד ביטן: זה שניכם ביחד.

דוד ביטן: זאת רק הצעה לסדר.

<ארבל אסטרחן: זה חייב להיות בראשות מישהו.

<ארבל אסטרחן: זאת ועדה משותפת?

דוד ביטן: אמרתי דיון משותף.

דוד ביטן: זה בלי קשר להצעת חוק.

יואל חסון: בראשות מי?

דוד ביטן: זה דיון משותף, לא צריך בראשות אף אחד.

<ארבל אסטרחן: אתה צריך להודיע במליאה לאן זה עבר.

דוד ביטן: אני אומר לדיון משותף של שתי הוועדות.

<ארבל אסטרחן: לא.

<ארבל אסטרחן: זאת ועדה משותפת.

<ארבל אסטרחן: צריך ועדה אחת שתזמין את חברי ועדה אחרת או ועדה משותפת.

דוד ביטן: לא ועדה משותפת, דיון משותף.

דוד ביטן: זאת הצעה לסדר, זאת לא הצעת חוק.

רויטל סויד: אמרתי ביחד ובלי הסטופר של ניסן, זה הכי טוב.

דוד ביטן: זה דיון משותף.

דוד ביטן: אנחנו נעשה משהו חדש.

יואל חסון: אי-אפשר.

יואל חסון: אתה צריך מישהו שיוביל את זה.

דוד ביטן: אני לא רוצה שיהיה ויכוח מי מוביל.

קארין אלהרר: אתה צריך להודיע במליאה.

דוד ביטן: אתם יכולים לעשות את הדיון ביחד.

ניסן סלומינסקי: פעם חשבו שצריך להיות תמיד אדם אחד.

ניסן סלומינסקי: זה מסתדר גם כשיש שניים בלי שאתה אומר בלי האחד.

דוד ביטן: בלי ראשות של אף אחד.

דוד ביטן: אני לא מבין מה הבעיה?

<ארבל אסטרחן: אין דבר כזה.

דוד ביטן: בגלל שזה לא כתוב?

דוד ביטן: אז לא כתוב.

יואל חסון: יש תקנון, אדוני.

דוד ביטן: התקנון לא אומר שאי-אפשר לעשות דיון משותף.

<ארבל אסטרחן: הוא אומר שהצעה לסדר תהיה בוועדה או בוועדה משותפת.

<ארבל אסטרחן: אלה הגורמים שיכולים לדון.

דוד ביטן: יש לאקונה אז אנחנו נשלים בהחלטה שלנו.

אחמד טיבי: ביטן הוא מומחה מספר אחד בכנסת במציאת לאקונות.

דוד ביטן: אני אומר במפורש שאפשר לעשות דיון במשותף, זאת רק הצעה לסדר.

ניסן סלומינסקי: קארין ואני נסתדר, זה בסדר.

ניסן סלומינסקי: אבל זה יידחה.

קארין אלהרר: לא, זה לא יידחה.

יואל חסון: אתה רואה?

יואל חסון: אין לך זמן.

יואל חסון: אתה מודה שאין לך זמן.

דוד ביטן: בסך הכול מדובר בהצעה לסדר.

דוד ביטן: הצעה לסדר, עם כל הכבוד, זאת לא הצעת חוק.

יואל חסון: הוא אומר שאין לו זמן.

דוד ביטן: יש לו זמן.

קארין אלהרר: רגע, רגע, אני רוצה לשמוע מה הוא אמר.

ניסן סלומינסקי: יש הצעה לסדר של יעל שבגינה קבענו עם הילה גרסטל.

ניסן סלומינסקי: קבענו איתה והיא לא היתה מתאמת לשום ישיבה אחרת שהיתה.

קארין אלהרר: היא כן היתה, היא כן היתה.

קארין אלהרר: אדוני היושב ראש, אתה מבין מה הוא רוצה לעשות?

ניסן סלומינסקי: קבעו איתה ליום רביעי זה והיא צריכה להיות אצלנו לפי בקשה שלה.

דוד ביטן: היא צריכה להיות אצלו אז מה את רוצה?

קארין אלהרר: לא.

קארין אלהרר: היא עכשיו מתואמת אלי.

דוד ביטן: אז למה היא באה אליו?

קארין אלהרר: כי שרת המשפטים עברה צד.

דוד ביטן: הדיון שלך, יעל גרמן, אצלו.

דוד ביטן: הוא כבר כינס.

קארין אלהרר: אבל גם אני כינסתי.

דוד ביטן: יש דיון מהיר.

יואל חסון: כל הזמן הכול על האגו שלו.

דוד ביטן: מספיק.

דוד ביטן: אתם רוצים שאני אעשה הצבעה, זה יותר טוב?

דוד ביטן: אני לא רוצה לעשות קואליציה אופוזיציה.

דוד ביטן: אני מציע כזה דבר.

קארין אלהרר: אני לא מבינה את הדיון.

קארין אלהרר: ביום רביעי קבוע באותו חלון זמן מ-09:00 עד 11:00 גם אצלי בוועדה וגם אצלו בוועדה.

קארין אלהרר: מה המניעה שלו שנקיים את הדיון ביום רביעי הזה?

דוד ביטן: אני לא נכנס לזה.

דוד ביטן: אני מציע הצעה.

דוד ביטן: אם אתם לא רוצים, נעשה הצבעה.

דוד ביטן: אני אומר דבר מאוד פשוט.

דוד ביטן: אומרים שאי-אפשר דיון משותף, זה מצחיק, אבל נעזוב כרגע את התקנון.

דוד ביטן: נעשה דיון משותף בראשות הוועדה לביקורת המדינה, אבל את תתחייבי לי למרות שזה בראשותך, הדבר יהיה מתואם עם יושב ראש ועדת חוקה.

קארין אלהרר: אין בעיה, אבל ביום רביעי הזה.

ניסן סלומינסקי: יש כאן שני נושאים שונים.

ניסן סלומינסקי: יעל גרמן הגישה בזמנו הצעה לסדר.

יעל גרמן: גם הצעה וגם דיון דחוף.

דוד ביטן: באותו נושא?

ניסן סלומינסקי: לא.

ניסן סלומינסקי: הילה גרסטל נמצאת בשניהם אבל זה שני נושאים.

דוד ביטן: אז תסתדרו.

דוד ביטן: אני מוכן לפשר ביניכם אם יש בעיה.

קארין אלהרר: יום רביעי הזה יהיה דיון עם גרסטל בוועדה.

קארין אלהרר: מה הבעיה?

ניסן סלומינסקי: גם אצלי יש נושא - - -

דוד ביטן: אז תסתדרו.

יעל גרמן: אלה שני נושאים שיש בהם קשר.

דוד ביטן: הנושא חשוב ומי ידון זה פחות חשוב.

דוד ביטן: אנחנו נעשה דיון משותף, הוא יישאר בוועדה לביקורת המדינה.

דוד ביטן: את תזמיני את חברי ועדת החוקה לדיון.

דוד ביטן: למרות שזה בראשותך, את תתאמי את הדברים עם יושב ראש ועדת חוקה.

דוד ביטן: מי בעד ההצעה שלי?

דוד ביטן: בעד – רוב

דוד ביטן: נמנעים – אין ההצעה לקיים דיון משותף בוועדה לביקורת המדינה נתקבלה.

קארין אלהרר: יש דיון ביום רביעי, אני כבר אומרת.

דוד ביטן: אתם תסתדרו ואם לא אני כאן.

דוד ביטן: חבר הכנסת אוסאמה סעדי, בבקשה.

אוסאמה סעדי: אדוני, אנחנו מבקשים לעשות רביזיה בהחלטה של ועדת הכנסת בעניין הנושא החדש.

אוסאמה סעדי: אנחנו עדיין סבורים שוועדת הכנסת טעתה עת לא קיבלה את הטיעון שלנו לנושא חדש.

אוסאמה סעדי: אני מחזיק את החוברת הכחולה, שבשבילי היא הבסיס להצעת החוק המקורית.

אוסאמה סעדי: אני מעיין, אדוני היושב ראש, גם בחוק, גם בדברי ההסבר.

אוסאמה סעדי: אמנם כתוב, אדוני היושב ראש, בסעיף 6ב, שמפקד מחוז במשטרת ישראל רשאי להכריז על מקום שקיים בו סיכון ביטחוני מיוחד, אבל אם אנחנו נקרא את דברי ההסבר, אין שום התייחסות לעניין של טרור או פעילות נגד טרור.

דוד ביטן: מה זה סיכון ביטחוני?

אוסאמה סעדי: תכף אני אגיד לך.

דוד ביטן: זה לא סיכון ביטחוני?

דוד ביטן: אנחנו לא נתחיל הכול מהתחלה.

יואב קיש: זה לא מה שכתוב, יש נוסח אחר.

אוסאמה סעדי: יואב, הנוסח שמצביעים עליו אני טוען שזה נוסח חדש כי עכשיו הביאו לנו הצעת חוק מקורית לגמרי שמתייחסת לעניין של פעילות חבלנית עוינת.

דוד ביטן: לא נתחיל את הכול מאפס.

אוסאמה סעדי: על זה אני אומר.

אוסאמה סעדי: אם זאת הכוונה, תבואו ותגידו את זה ואז נדון על זה.

אוסאמה סעדי: אבל אי-אפשר לקחת משפט שזה סיכון ביטחוני והוא קשור רק לפאבים, לדיסקוטקים.

דוד ביטן: הבנתי.

דוד ביטן: זה לא רק לזה.

דוד ביטן: יש גם סיכון ביטחוני.

דוד ביטן: אני רוצה לומר שהוועדות זה התפקיד שלהם לעשות שינויים להצעות החוק, כי אחרת כל הצעה שתבוא מהממשלה היא גם תצא אותו דבר וכל הצעת חוק פרטית תצא אותו דבר.

דוד ביטן: זאת הסמכות שלנו.

דוד ביטן: אנחנו לא נפגע בה על-ידי טענה של נושאים חדשים.

דוד ביטן: מי בעד הרביזיה?

דוד ביטן: מי נגד?

דוד ביטן: בעד הרביזיה – 5

דוד ביטן: נמנעים – אין הרביזיה של חבר הכנסת אוסאמה סעדי בעניין נושא חדש לא נתקבלה.

דוד ביטן: 5 בעד הרביזיה, 7 נגד.

דוד ביטן: הרביזיה לא עברה.

דוד ביטן: אנחנו עוברים לנושא הבא.

דוד ביטן: פניית יו"ר ועדת החוקה, חוק ומשפט בדבר טענות חריגה מגדר נושא הצעת חוק סמכויות לשם שמירה על ביטחון הציבור (תיקון מס' 5) (סמכות חיפוש לשוטר לשם מניעת אלימות), התשע"ו-2015 מ/963 שהועלו בדיון בוועדת החוקה, חוק ומשפט.

דוד ביטן: מי מציג?

דוד ביטן: אוסאמה, טענת לנושא חדש אז תציג אתה.

אוסאמה סעדי: אדוני היושב ראש, חבריי חברי הכנסת.

אוסאמה סעדי: אנחנו טענו לנושא חדש.

אוסאמה סעדי: הצעת החוק המקורית שהוצגה לכנסת דיברה על שני נושאים.

אוסאמה סעדי: הנושא הראשון זה חוק החיפוש הכללי והנושא השני זה סעיף 6ב, שזה חיפוש בגלל עבירות ביטחון או בגלל מצוקה ביטחונית.

אוסאמה סעדי: היה דיון בהשתתפות השר לביטחון פנים ולאחר מכן היו דיונים פנימיים בין היועצת המשפטית של ועדת החוקה, לבין נציגי המשרד לביטחון פנים והיועצים המשפטיים.

אוסאמה סעדי: אז הוצגה לנו מעין נוסחת פשרה, שזאת הנוסחה שהובאה לוועדת החוקה ועל זה התקיים דיון.

אוסאמה סעדי: אז אני מייד טענתי לנושא חדש מכיוון שלמעשה מה שהובא בפני ועדת החוקה זה נושא חדש לגמרי, שונה לחלוטין מהצעת החוק המקורית.

אוסאמה סעדי: קודם כל, אין דברי הסבר.

אוסאמה סעדי: הביאו לנו נוסחה שמדברת על סמכות של מפקד מחוז במשטרה להכריז על אזור מסוים, בלי הגדרה מה זה אזור.

אוסאמה סעדי: באזור הזה המוכרז על-ידי מפקד המחוז, למעשה כל הסמכויות וכל הזכויות לפי החוק - - -

דוד ביטן: לפי מה שאני מבין, זה צמצום של הצעת החוק הקודמת.

אוסאמה סעדי: זה לא צמצום.

אוסאמה סעדי: שם היה מדובר על מיקום ועכשיו מדברים על אזור.

אוסאמה סעדי: אין שום הגדרה מה זה אזור.

אוסאמה סעדי: אנחנו ביקשנו לדעת מה זה אזור.

דוד ביטן: אתה יכול בוועדת חוקה לבקש להגדיר אזור.

דוד ביטן: זה לא אומר שזה נושא חדש.

אוסאמה סעדי: ביקשנו והגשנו הסתייגויות ולא שמענו שום תשובה מה זה אזור.

אוסאמה סעדי: האם זה קילומטר?

אוסאמה סעדי: האם זה חצי קילומטר?

אוסאמה סעדי: דבר שני.

אוסאמה סעדי: מדובר בשני נושאים שונים לחלוטין.

אוסאמה סעדי: הנושא הראשון שזה החיפוש הכללי.

אוסאמה סעדי: אנחנו יודעים שיש הצעת חוק ממשלתית שאמורה לבוא במסגרת החוק הפלילי על סמכויות חיפוש באופן כלילי שזה סעיף 3ב.

אוסאמה סעדי: החלק הראשון מדבר על חיפוש כללי.

אוסאמה סעדי: אנחנו היינו מוכנים לבוא לקראת המשרד לביטחון פנים והסכמנו שהחשד הסביר הוא חשד סביר שאדם עומד לבצע עבירת אלימות.

אוסאמה סעדי: היינו מוכנים, כאופוזיציה, להרחיב את העניין הזה, לא בחשד שהוא נושא נשק.

אוסאמה סעדי: אבל מה הם רוצים?

אוסאמה סעדי: הם מערבבים מין בשאינו במינו.

אוסאמה סעדי: מערבבים שני נושאים לגמרי.

דוד ביטן: איזה נושאים?

אוסאמה סעדי: סמכות החיפוש הכללית שמובאת בסעיף 1 לחוק, שזה תיקון סעיף 3, שזה עוד שבוע, שבועיים שלושה אנחנו אמורים לקבל הצעת חוק - - -

דוד ביטן: מה אתה טוען?

דוד ביטן: סמכות החיפוש הכללי נכנסה עכשיו בתוספת או היתה במקור?

אוסאמה סעדי: היא היתה במקור.

דוד ביטן: אז אם היא היתה במקור אז מה הבעיה?

אוסאמה סעדי: לא, אבל יש חוק חיפוש כללי שמתייחס בחוק העונשין לא בביטחון הציבור.

אוסאמה סעדי: חוק חיפוש כללי - - -

דוד ביטן: מה זה שייך לעניין?

דוד ביטן: אם יש לך בהצעת החוק המקורית סמכות חיפוש כללית, מה הנושא החדש שאתה טוען לגביו?

אוסאמה סעדי: אני אסביר.

אוסאמה סעדי: יש חוק שאמור לבוא, חוק חיפוש כללי.

דוד ביטן: אבל אני מדבר על החוק הזה.

דוד ביטן: עזוב מה שאמור לבוא.

אוסאמה סעדי: זה חוק המישוש הרגיל בשמו הוא, שמזה שנים מנסים להעביר אותו.

אוסאמה סעדי: עכשיו ניצלו את המצב הביטחוני.

אוסאמה סעדי: המשטרה הביאה עכשיו תוספת, את סעיף 6ב.

דוד ביטן: מה הוא אומר?

אוסאמה סעדי: שעכשיו נותנים סמכות - - -

דוד ביטן: זה במקור או חדש?

יעל גרמן: חדש.

<קריאה: לא, זה היה במקור.

דוד ביטן: אז איזה נושא חדש יש פה?

אוסאמה סעדי: שם היה מדובר על מיקום.

דוד ביטן: אז מיקום זאת טענה אחת, לא שתי טענות.

דוד ביטן: מי רוצה להציג את זה מבחינת ועדת חוקה?

דוד ביטן: אני רוצה לשמוע גם את היועץ המשפטי של ועדת חוקה.

דוד ביטן: יש לך שתי דקות.

אוסאמה סעדי: חמור מאוד, שעכשיו במקביל לדיון פה בוועדת הכנסת, ממשיך להיות דיון בוועדת חוקה על ההסתייגויות.

אוסאמה סעדי: גם היושב ראש וגם אנחנו חברים בוועדת חוקה נמצאים פה.

דוד ביטן: זה לא עוצר את כל הדיון.

יואל חסון: אתה מודד לו שתי דקות?

דוד ביטן: נתתי לו שתי דקות.

ניסן סלומינסקי: שני האלמנטים, גם אלימות וגם הנושא הביטחוני, שניהם נמצאים בהצעה המקורית.

ניסן סלומינסקי: מה שעשינו, וזה מה שתפקידה של ועדה.

ניסן סלומינסקי: את זה כולם ציינו לשבח.

ניסן סלומינסקי: שיפרנו את החלק.

ניסן סלומינסקי: אם בהצעה המקורית היה כתוב חשש סביר - - -

דוד ביטן: מה לגבי הטענה שאין הגדרה של אזור.

ניסן סלומינסקי: זה לא קשור לנושא חדש.

<קריאה: זה הכול כתוב בהצעה המקורית.

אוסאמה סעדי: לא, כתוב מיקום.

<יואל הדר: מה זה מקום ומה זה אזור, זה לא קשור לנושא חדש.

<יואל הדר: הטיעון לגבי נושא חדש הוא שלא היתה פעילות חבלנית עוינת בהצעת החוק המקורית, אבל זה נמצא.

<יואל הדר: גם הנושא של האלימות נמצא וגם פעילות חבלנית עוינת.

דוד ביטן: אבל הוא טוען להגדרה של מקום.

<יואל הדר: זה עניין של הגדרות, זה לא עניין של ועדת הכנסת.

ניסן סלומינסקי: מה זה שייך?

<יואל הדר: בהצעה המקורית יש נושא של מקום ופה יש נושא של אזור.

<יואל הדר: זה עניין של פרשנות בתוך החוק.

<יואל הדר: זה לא עניין של נושא חדש בכלל.

ניסן סלומינסקי: זה חלק של הוועדה שמשפרת את הדברים או משנה, אבל שני האלמנטים גם אלימות וגם - - -

דוד ביטן: הבנתי את הבעיה.

דוד ביטן: מישהו רוצה להתייחס?

יעל גרמן: אני רוצה להתחיל מההיסטוריה.

יעל גרמן: מדובר על חוק שאנחנו קוראים לו "חוק המישוש", "חוק החיפוש", "סמכות חיפוש" וכדומה.

יעל גרמן: זהו חוק שמסתובב בכנסת כבר למעלה מארבע שנים והכנסת מסרבת לחוקק אותו מהסיבות הטובות ביותר.

יעל גרמן: זה חוק שמביא לפרופיילינג, כפי שראינו את גל גבאי.

יעל גרמן: זה מביא לכך שקודם כל מחפשים אצל האתיופים, אחר-כך אצל המזרחים ובסוף מגיעים לאשכנזים.

יעל גרמן: זה חוק שהוא גרוע.

ישראל אייכלר: לפני האשכנזים, החרדים.

יעל גרמן: נכון מאוד, אולי החרדים לפני.

יעל גרמן: זה חוק שגורם לכך שחבורה של בני נוער שיושבת בגינה ציבורית ומבלה את יום שישי.

יעל גרמן: אולי גם קצת שותה בירות וקצת עושה רעש, לפי החוק הזה ניתן יהיה, אם היא קצת גידפה - - -

דוד ביטן: אנחנו לא דנים בתוכן החוק.

יעל גרמן: אני רוצה להסביר לך מדוע אנחנו מבקשים לפצל את החוק הזה, מדוע יש פה עניין חדש.

יעל גרמן: המטרה של החוק הזה היתה נגד בני נוער וצעירים שמבלים בפאבים, בבתי קפה וגם כאלה שמסתובבים ברחוב עושים רעש ועלולים לגרום לאלימות.

יעל גרמן: זאת היתה המטרה.

דוד ביטן: ועכשיו הם הכניסו את הנושא הביטחוני?

יעל גרמן: אני מבקשת להסביר וזה יהיה בקיצור אם רק יתנו לי.

דוד ביטן: בינתיים את נכנסת לתוכן החוק.

דוד ביטן: תתייחסי לטענה מה הנושא החדש?

יעל גרמן: אני אגיד לך מה הנושא החדש.

יעל גרמן: מחוק שמדבר אך ורק על החברה האזרחית, שמדבר על-כך שצריך להיזהר מבני הנוער הצעירים שמסתובבים בפאבים, באו והציגו לנו את זה כחוק נגד טרור.

יעל גרמן: כך הציג לנו את זה השר.

יעל גרמן: הוא לא דיבר בכלל על הנושא השני, הוא דיבר רק על טרור.

יעל גרמן: זה נושא חדש.

יעל גרמן: אמרנו ליו"ר הוועדה שאנחנו בעד כל סמכות שניתן לתת למשטרה כדי להילחם בטרור.

יעל גרמן: לא רק זה, אנחנו מוכנים, אם נפריד כמובן, אנחנו מוכנים בהוראת שעה, במהירות, להעביר את החוק הזה ושיהיו הסמכויות לנושא טרור.

יעל גרמן: אבל אל תרכבו על הטרור כדי גם להתנכל לבני הנוער.

יעל גרמן: אנחנו מבקשים להפריד את כל החוק שמדבר על אזרחי ובני נוער ולחכות לחוק הגדול שהוא חוק החיפוש.

יעל גרמן: לכל מה שקשור לטרור אנחנו מוכנים כבר היום להעביר את זה.

דוד ביטן: אתה יכול להסביר לי, במקור זה היה?

ניסן סלומינסקי: כתוב הנה, אני קורא.

דוד ביטן: אני לא מבין מה הבעיה.

דוד ביטן: אם במקור זה היה אז מה הבעיה?

דוד ביטן: מותר לעשות תיקונים כאלה ואחרים.

דוד ביטן: הבנתי את הטענה שלך, אבל הטענה שלך היא לגבי מהות החוק, לא על נושא חדש.

יעל גרמן: אי-אפשר לקחת - - -

דוד ביטן: אני מבקש מחברי הכנסת.

דוד ביטן: נכון שאתם רוצים להתייחס ואני לא יכול שלא לאפשר לכם, אבל תתייחסו לטענה שזה נושא חדש.

דוד ביטן: אם אתם רוצים לשכנע אותנו שזה נושא חדש, תתייחסו לטענה הזאת.

מיכל רוזין: מכיוון שאנחנו מנסים לקיים את הדיון הענייני המהותי בוועדת חוקה וזאת לא פעם ראשונה שאתה רואה שבסופו של דבר אנחנו מגיעים לכאן ואנחנו מציפים פה את הבעיות המהותיות של החוק.

מיכל רוזין: אתה בהחלט, בצדק, אומר לנו להיצמד לפרוצדורה.

מיכל רוזין: הסיבה שזה קורה זה כי אנחנו חשים, חברי כנסת גם אופוזיציה וגם קואליציה שאין לנו את האפשרות לקיים דיונים מעמיקים ורציניים בוועדת חוקה.

מיכל רוזין: ניסן, אתה יכול להיאנח.

דוד ביטן: ניסן, אם זה חוק חשוב, תן להם יותר אפשרות.

ניסן סלומינסקי: היו שתי ישיבות.

ניסן סלומינסקי: הם באים רק להסתייגות למשוך את הזמן.

דב חנין: אתה לא נותן לנו לדבר.

דב חנין: אני דיברתי במצטבר 5 דקות בוועדה הזאת.

דב חנין: 5 דקות על עשרות הסתייגויות?

דב חנין: קצת היגיון.

יואל חסון: למה היגיון?

יואל חסון: צדק.

מיכל רוזין: חבר הכנסת ביטל, בפעם הקודמת הוא קבע, אני מזכירה לך, הצבעות בבוקר מבלי לתת לנו לנמק הסתייגויות.

מיכל רוזין: פניתי ליועץ המשפטי של הכנסת - - -

ניסן סלומינסקי: שקר וכזב אבל מה אני אעשה?

מיכל רוזין: יש לי את המכתב שפניתי.

ניסן סלומינסקי: פנית, אבל מה הוא אמר לך?

ניסן סלומינסקי: שקבעו כן הסתייגויות.

מיכל רוזין: אחרי שהוא התערב - - -

ניסן סלומינסקי: לא, הוא לא התערב.

ניסן סלומינסקי: זה לא נכון, זה ממש שקר.

ניסן סלומינסקי: זה ממש שקר.

מיכל רוזין: זה ממש לא שקר.

מיכל רוזין: אתה קבעת בתשע בבוקר מתחילות הצבעות - - -

ניסן סלומינסקי: לא, הסתייגויות שעה ואחר-כך.

מיכל רוזין: אתה לא נותן לנו לנמק.

ניסן סלומינסקי: הסתייגויות של שעה ואחר-כך.

ניסן סלומינסקי: בסוף אף אחד לא הגיע.

דוד ביטן: זה לא ויכוח כמה זמן נותנים.

דוד ביטן: אני רוצה להגיד לכם דבר אחד.

דוד ביטן: אני יכול לנצל את הסמכות שלי לפי תקנה 98 ולקבוע סדרי דיון גם בוועדות אם יחזור המצב על עצמו.

דוד ביטן: אם יש חוקים שהם מאוד חשובים לחברי הכנסת, צריך לתת יותר זמן, זה הכול.

מיכל רוזין: תודה.

מיכל רוזין: יש לי 31 הסתייגויות, רובן מאוד מהותיות.

מיכל רוזין: אני התחלתי לנמק אותן.

דוד ביטן: יכול להיות שאני לא מכיר מה קורה בוועדת חוקה.

דוד ביטן: אנחנו ניצלנו את תקנה 98 רק למליאה.

דוד ביטן: אנחנו יכולים לנצל אותה גם לדיוני ועדות ולקצוב זמן לדיונים.

דוד ביטן: אני לא רוצה להגיע למצב הזה.

ניסן סלומינסקי: יש לי ייעוץ משפטי שמלווה אותנו והדיון מתקדם.

יואל חסון: מה עם הוגנות?

יואל חסון: מה עם הוגנות?

יואל חסון: נראה לך הוגן שתי דקות להסתייגויות?

ניסן סלומינסקי: יואל, אתה בכלל לא מגיע, מה אתה רוצה?

יואל חסון: אולי תהיה הוגן?

יואל חסון: אולי תהיה הוגן?

יואל חסון: כשנוח לך יש ייעוץ משפטי, כשלא נוח לך, אז לא.

דוד ביטן: חברת הכנסת רוזין, בבקשה.

מיכל רוזין: כאשר אנחנו מגישים הסתייגויות במליאה אנחנו מקבלים גם 45 דקות לנמק.

דוד ביטן: בסדר, זה לא אומר.

דוד ביטן: את לא מסירה את ההתנגדות.

דוד ביטן: יותר חשוב להציג במליאה מאשר בוועדה.

מיכל רוזין: לא.

מיכל רוזין: איפה שצריך להתקיים דיון, לשאול שאלות את היועצים המשפטיים, ולא רק לתת לנו עכשיו, תפלטו שתי דקות את מה שיש לכם להגיד.

דוד ביטן: אם היה דיון ענייני, במובן הזה שאם יש דיון של שעה בוועדה והסירו התנגדות ושכנעו אתכם, זה בסדר, אבל זה לא המצב.

ניסן סלומינסקי: דוד, זאת הישיבה השלישית בנושא.

ניסן סלומינסקי: אנשים קיבלו פעמיים.

דוד ביטן: אני לא מכיר את המקרה, אבל יש דברים שצריך לתת יותר אפשרויות לאנשים.

דוד ביטן: שתי דקות על 30 הסתייגויות, זה נשמע לי לא סביר.

ניסן סלומינסקי: לא אבל זאת ישיבה שלישית.

דוד ביטן: תתייחסי לעניין של נושא חדש, אי-אפשר רק לדבר על מה שקורה בוועדת חוקה.

מיכל רוזין: אני אומרת שהיא הנותנת.

מיכל רוזין: אם נותנים לנו זמן במליאה, אז בוודאי בוועדה אנחנו רוצים לדון ולא לעמוד בשתי דקות שבה אנחנו צריכים להגיד איזו אמירה וזהו.

מיכל רוזין: אנחנו רוצים לנמק את ההסתייגויות.

דוד ביטן: הנה, אני אומר את זה ליושב הראש.

דוד ביטן: שתי דקות על 30 הסתייגויות זה לא סביר.

ניסן סלומינסקי: אבל זאת ישיבה שלישית.

דוד ביטן: עזוב, זה לא משנה שלישית או רביעית, זה לא סביר.

מיכל רוזין: לא נימקנו הסתייגויות.

דוד ביטן: אי-אפשר לנמק בשתי דקות 30 הסתייגויות.

מיכל רוזין: גם החוק השתנה.

מיכל רוזין: כל ישיבה החוק משתנה.

ניסן סלומינסקי: אבל הם נימקו בכל הישיבות.

ניסן סלומינסקי: מה הם עושים בכל הישיבות?

מיכל רוזין: להריץ אותנו תוך 24 שעות להגיש הסתייגויות חדשות אבל לא לאפשר לנו.

דוד ביטן: אם ההסתייגויות עניינית.

דוד ביטן: אם זה הסתייגות כמו שהיה בתקציב שסתם קשקשו, אז זאת לא הסתייגות.

מיכל רוזין: ההסתייגויות שלי היו מאוד ענייניות.

דוד ביטן: אני לא ידוע.

דוד ביטן: ראיתי בתקציב איזה ענייניות היתה בהסתייגויות.

מיכל רוזין: בתקציב אתה מעביר שקל מפה לפה.

מיכל רוזין: פה באמת יש לנו נושאים ענייניים.

מיכל רוזין: לגבי הבקשה לנושא חדש.

מיכל רוזין: יש תמימות דעים ולצערי יש פה באמת בעיה בהפרדת רשויות בין הרשות המחוקקת לרשות המבצעת.

מיכל רוזין: הרשות המחוקקת, אופוזיציה וקואליציה כאחת, חושבת שצריך להפריד את החוק הזה.

מיכל רוזין: צריך להפריד כי מגיע בקרוב חוק החיפוש לוועדת החוקה.

מיכל רוזין: לא יכול להיות שכל הזמן עושים טלאי על טלאי.

מיכל רוזין: במקום לחכות את השלושה חודשים, או אם כל-כך אתה יעיל, להביא את זה מחר בבוקר.

מיכל רוזין: אין בעיה, אנחנו נבוא לקיים דיון על הנושא החדש.

דוד ביטן: מה את רוצה ממנו?

דוד ביטן: הביאו לו הצעת חוק אז הוא דן בה.

מיכל רוזין: בסדר, אבל בשביל זה יש כנסת והיא הרשות המחוקקת.

דוד ביטן: זאת הצעה ממשלתית?

דוד ביטן: אז שהממשלה תמשוך את החוק, מה את רוצה ממנו?

מיכל רוזין: אבל אם יש הסכמה בין קואליציה לאופוזיציה, זה הכוח של הכנסת.

ניסן סלומינסקי: איזה קואליציה?

מיכל רוזין: בוודאי.

מיכל רוזין: היא חושבת שצריך לפצל.

ניסן סלומינסקי: מי אמר לך את זה?

דוד ביטן: זה לא נושא הדיון.

דוד ביטן: יש פה נציג ממשלה?

דוד ביטן: אם הם צודקים שגם כך אתה מביא הצעת חוק יותר גדולה והצעת החוק הזאת היא בפנים, אז אולי תמשוך.

דוד ביטן: אם לא, אז אל תמשוך.

דוד ביטן: כיושב ראש הוועדה דן במה שנותנים לו כרגע.

<דבי פיסמן: זה לא בפניהם וזה לא עניינה של הצעת החוק.

אוסאמה סעדי: אני רוצה לשמוע את התשובה לגבי הפיצול.

<דבי פיסמן: אני ממשרד המשפטים.

<דבי פיסמן: הטענות האלה חוזרות ועולות.

<דבי פיסמן: ההצעה הזאת אכן מראש, כפי שהוגשה בנוסח הכחול, עסקה בשני הראשים, גם בראש הפלילי וגם בראש של הטרור.

<דבי פיסמן: שתי העילות האלה נמצאות היום בחוק סמכויות לשם שמירה על ביטחון הציבור.

<דבי פיסמן: סעיף 1 לחוק סמכויות מדבר על: "שימוש בסמכויות לפי חוק זה יהא לשם שמירה על ביטחון הציבור מפני פעילות חבלנית עוינת ומפני אלימות".

<דבי פיסמן: זה הראש של החוק היום.

<דבי פיסמן: החיפוש הוא חיפוש שונה ממה שמדובר עליו באותה חקיקה חדשה.

<דבי פיסמן: הוא חיפוש קונקרטי לעניין אלימות וטרור.

<דבי פיסמן: החיפוש שמתאפשר שם זה חיפוש שהתכלית שלו היא מציאת סכין בלבד.

<דבי פיסמן: זה לא חיפוש שנועד לחיפוש פלילי או לאיתור כל מיני חפצים שיכול להיות להם איזה שימוש במישור הפלילי.

<דבי פיסמן: לכן המקום של ההצעה הזאת שמדובר עליה - - -

דוד ביטן: את אומרת שיש מקום לשתי הצעות החוק פה?

<דבי פיסמן: בוודאי.

אוסאמה סעדי: איפה המילה טרור מופיעה?

<דבי פיסמן: הקראתי את סעיף העקרונות של החוק, פעילות חבלנית עוינת.

אוסאמה סעדי: אני מדבר על הצעת החוק המקורית.

דוד ביטן: היועץ המשפטי של משרד הפנים.

<יואל הדר: אני רוצה לומר דבר אחד.

<יואל הדר: אם חברת הכנסת רוזין מבקשת לפצל, סימן ששני הנושאים נמצאים בפנים, אחרת לא היה מה לפצל.

יעל גרמן: כרגע הם נמצאים.

<יואל הדר: אם חבר הכנסת סעדי חושב שזה לא נמצא בתוך הצעת החוק המקורית - - -

אוסאמה סעדי: זה לא נמצא.

<יואל הדר: חברת כנסת גרמן סבורה שרק הביטחוני נמצאת והאלימות לא נמצאת אז כנראה שכל חברי הכנסת לא - - -

דוד ביטן: הם מתייחסים לתוכן החוק.

דוד ביטן: זה עיכוב בגלל תוכן החוק.

דוד ביטן: חיים ילין.

אוסאמה סעדי: תקרא את ההסבר מה כתוב.

חיים ילין: כבוד היושב ראש, תודה רבה.

חיים ילין: יכול להיות שיש צדק בהבאת החוק, כי כמו שאמרת, יש חוק והיושב ראש צריך להעביר את החוק.

דוד ביטן: לא אמרתי להעביר, אמרתי לדון.

חיים ילין: לדון, בסדר.

חיים ילין: המטרה שלו היא לנסות להעביר.

חיים ילין: אבל זה לא חכם.

חיים ילין: אני אומר את זה לאורך כל הדרך מהיום הראשון ששמעתי על החוק.

חיים ילין: לדעתי לחוק לא היה סיכוי לעבור גם בקואליציה.

חיים ילין: המטרה לא היתה לרכך את החוק.

חיים ילין: המטרה היא להבין שהחוק הזה הגיע מ"חוק הפאבים".

חיים ילין: משם הוא נולד, הוא לא נולד מתוך הטרור.

דוד ביטן: מה רע שאם אדם נכנס לפאב ויש לו סכין, שיממשו ויוציאו את הסכין?

דוד ביטן: מה רע בזה, זה דווקא מצוין.

יעל גרמן: זה גם אם חבורה יושבת ומגדפת.

יעל גרמן: זה מה שאתה רוצה?

דוד ביטן: הוא אמר פאב, התייחסתי לפאב.

חיים ילין: למרות שאני לא משפטן אני רוצה להתייחס.

חיים ילין: סיגל, היועצת המשפטית, מתייחסת לטרור כחלק מהאירוע הפלילי.

חיים ילין: זה בסדר גמור אבל עדיין אני מחלק את זה לשניים.

חיים ילין: נושא הפאב הוא אזור שהוא מוגדר.

חיים ילין: יש בניין, יודעים איפה הוא נמצא ומה סביבתו.

חיים ילין: כשאתה בא לחוק הטרור, אתה קובע גם, בדומה מאוד לצה"ל שמכריז מה זה שטח צבאי סגור.

חיים ילין: הרי מה עושים?

חיים ילין: לוקחים את החוק שקיים בידי אלוף פיקוד, לצורך העניין, שהוא סוגר שטח צבאי עם מפה מוגדרת ומודיע לתושבים שאסור לתושבים.

חיים ילין: מותר לו להחריג אזור מסוים כד לבצע חיפושים מסוימים שהחוק מקנה לו.

חיים ילין: מעתיקים את הדבר הזה, שהוא פרופר לא עניין של חוק הפאבים.

חיים ילין: לכן בואו נהיה לא רק צודקים אלא גם חכמים.

חיים ילין: ניקח את כל הנושא של שטח משטרתי סגור וניקח את כל הנושא הזה לחוק המישוש הגדול ביותר שצריך להיות פה.

חיים ילין: חוק הפאבים, בואו נעביר אותו, כי מגיע לתושבים את הביטחון.

דוד ביטן: אני רוצה להבין.

דוד ביטן: הטענה שלהם פשוטה.

דוד ביטן: בהצעת החוק עשיתם הרחבה לנושאים נוספים שלא היו בהצעה המקורית.

דוד ביטן: זה נכון?

<דבי פיסמן: זה לא נכון.

<יואל הדר: הצעת החוק המקורית זה הכחול.

<יואל הדר: מה שמופיע בכחול זה הצעת החוק.

אוסאמה סעדי: מה כתוב בכחול?

אוסאמה סעדי: תקרא לנו מה כתוב בכחול.

<יואל הדר: הצעת החוק המקורית, בכחול, מתייחסת הן לנושא של אלימות והן לנושא אירוע ביטחוני מיוחד.

אוסאמה סעדי: אבל מה ההגדרה של אירוע ביטחוני מיוחד?

יעל גרמן: אבל אירוע ביטחוני מיוחד זה לא טרור.

דוד ביטן: אפשר לשנות הגדרה בדיונים.

חיים ילין: אני נמצא בדיון ואני אומר לך שבאמת לא נותנים.

חיים ילין: אם היה דיון, בסוף היינו מגיעים למסקנה הזאת ודי.

יואל חסון: אני אגיד לך למה זה התגלגל לפתחה של הוועדה?

יואל חסון: זה התגלגל לפתחה של הוועדה כי לצערי בוועדת חוקה, חוק ומשפט אין דיונים אמיתיים.

יואל חסון: חברי הכנסת לא מסוגלים להבין את החומר.

יואל חסון: לוחות הזמנים, כפי שמקציב היושב ראש, הם כאלה שלא מאפשרים דיון אמיתי בחוק הזה.

יואל חסון: זה חוק מורכב, מסובך, חשוב.

יואל חסון: אי-אפשר לכנס אותו במסגרת הדיונים שהיושב ראש מקיים אותם.

יואל חסון: אני חושב, אדוני, שאחת מההחלטות החשובות שצריכות להתקבל כאן בוועדה והיום, זה שימוש בסעיף 98, שבו אתה מורה ליושב ראש הוועדה להקצות זמן ראוי, הגון ומכובד לקיים את הדיון הזה.

יואל חסון: אדוני, שתדע, אם הזמן הזה היה קיים ואם הסטופר שלו לא היה מתפקד באופן אקטיבי מידי, התוצאה היתה שלא היה כל הדיון הזה היום.

דוד ביטן: לא בישיבה הזאת.

יואל חסון: לכן אני מבקש שנאשר את זה כנושא חדש, כי זה בהחלט נושא חדש.

יואל חסון: דבר שני.

יואל חסון: אני מבקש שהוועדה תקציב ותקבע סטנדרט זמנים הגיוני וסביר לכל ועדות הכנסת ובוודאי בדיון בוועדת החוקה.

ניסן סלומינסקי: לא יעלה על הדעת.

ניסן סלומינסקי: היו שתי ישיבות והיום השלישית.

ניסן סלומינסקי: הוא לא היה באף ישיבה, לא בשום דבר.

יואל חסון: מי קבע ששלושה דיונים זה מספיק?

יואל חסון: אתה קבעת?

ניסן סלומינסקי: הוא מגיע רק כשקובעים הסתייגויות והצבעה ואז הוא רוצה להתחיל את כל הדיון מהתחלה.

ניסן סלומינסקי: יש לו את העוז להגיד שאין דיונים בוועדת החוקה.

יואל חסון: בוודאי שאין דיונים.

ניסן סלומינסקי: - - אתה בחיים לא היית - -

יואל חסון: תתבייש לך, סטופר.

יואל חסון: איפה היה דבר כזה?

ניסן סלומינסקי: תתחיל לבוא לישיבות.

יואל חסון: אני לא אבוא לישיבות שלך עם הסטופר הזה כשאתה לא מאפשר דיון אמיתי.

דוד ביטן: אני קורא לך לסדר פעם שנייה.

דוד ביטן: אתה רוצה שאני אוציא אותך?

דוד ביטן: רויטל, בבקשה.

דוד ביטן: את תקנה 98 אני אחיל על עצמי ואני אפסיק את הדיון.

רויטל סויד: אדוני היושב ראש.

רויטל סויד: אנחנו פונים אליך ואתה רואה שאנחנו פה מאוד מאוד מגובשים.

דוד ביטן: ניסן, אתה יכול לבוא לידי, אני רוצה לשאול אותך משהו.

רויטל סויד: קודם כל תשמע.

יעל גרמן: אנחנו מציעים הצעה כל-כך הגיונית, לפצל את החוק.

דוד ביטן: אני רוצה להגיד לכם שלא שכנעתם אותי על הנושא החדש.

דוד ביטן: כשאני משתכנע, אני משתכנע.

דוד ביטן: לא שכנעתם אותי.

רויטל סויד: כשהשר ארדן עלה במליאה ודיבר על החוק הזה, כל ההצגה שלו היתה כהצגה שנועדה לביטחון הציבור והמדינה, בגלל גל הטרור שפוקד אותנו.

רויטל סויד: לגבי זה כולנו מגובשים.

רויטל סויד: הגענו לדיון בוועדת החוקה ואז פתאום הסתבר שיש ניסיון להכניס בדלת האחורית לא רק ענייני ביטחון המדינה, שבזה יש כמעט אחדות דעים בוועדה, אלא גם רוצים להכניס פה חוק מישוש שמנסים להעביר אותו כבר שנים בוועדה לביטחון פנים ומצליחים בכנסת, כי זה חוק אנטי דמוקרטי.

רויטל סויד: זה חוק שפוגע בזכויות אדם ומאפשר חיפוש ללא הסכמה בנסיבות קשות מאוד.

רויטל סויד: היו דיונים סוערים ואז הגענו לדיון האחרון.

רויטל סויד: בדיון אחרון הסתבר לנו שהחוק הזה נחלק לשניים, חוק שעניינו ביטחון וחוק שעניינו חוק אזרחי לחלוטין.

רויטל סויד: למה זה נושא חדש?

רויטל סויד: זה נושא חדש כי יש חוק חיפוש שמחוקקים אותו עכשיו.

רויטל סויד: אני רוצה לומר לך כמשפטנית הרבה מאוד שנים, 24 שנים, שיש למחוקק ולנו אחריות לחוקק חוקים סדורים, אחריות להביא חוקים מגובשים ולא שחוק חיפוש אחד יהיה בחוק המעצרים, חוק אחד יהיה בחוק החיפוש המודרני, סעיף אחד יהיה בחוק שכולו עבירות ביטחון.

רויטל סויד: במצב כזה נוצרת סיטואציה שבה המחוקק, שזה אנחנו, מתנהלים באופן לא מסודר.

רויטל סויד: אני רוצה להפנות אותך.

רויטל סויד: לכן כשבאים ומחוקקים חוק שהוא טלאי – מה יקרה אם יפצלו את זה?

דוד ביטן: את לא טענת לגבי נושא חדש.

רויטל סויד: מה יקרה אם אנחנו נדון בהצעת החוק הזאת, שמטרתה חיפוש שהוא פרופיילינג, פגיעה בקהילה האתיופית, פגיעה בשחומי עור, פגיעה בנשים.

רויטל סויד: מה יקרה אם נחוקק אותו בצורה מסודרת?

דוד ביטן: אני מסכים איתך.

דוד ביטן: עדיין את צריכה לשכנע את משרד המשפטים, לא את יושב ראש ועדת חוקה.

רויטל סויד: הנושא החדש הוא שכשאתה מסתכל על הצעת החוק ועל דברי ההסבר – אני מפנה אותך לסעיפים 2 – עד.

רויטל סויד: בסעיף 2 לדברי ההסבר כתוב שמפקד המחוז יכול להכריז זמנית על מקום שניתן לערוך בו חיפוש על אזור שמתבצעות בו עבירות אלימות שיכולות לפגוע בביטחונו של אדם.

רויטל סויד: מקומות כאלה יכולים להיות אזור של מסיבת רחוב.

רויטל סויד: זה, עם כל הכבוד, להחזיר בדרך האחורית, בדיוק את מה שאסור לנו.

רויטל סויד: דוד, יש פה אחריות שלנו כמחוקקים.

רויטל סויד: אתה לא יכול לאפשר את זה כאן.

דוד ביטן: אני עדיין לא מנהל את המדינה.

רויטל סויד: אבל יש כאן מעבר לנושא חדש, יש פה אחריות של מחוקק.

דוד ביטן: אבל זה לא בסמכות ועדת הכנסת.

רויטל סויד: אי-אפשר להכניס חוקים בדלת האחורית.

רויטל סויד: אתם פוגעים באוכלוסיות מסוימות במדינה.

דוד ביטן: הבנתי.

דוד ביטן: את לא טענת לגבי הנושא החדש.

דב חנין: אדוני היושב ראש.

דב חנין: הפנייה שלנו במקרה הזה היא גם לתבונתך וגם לניסיון שלך כמשפטן וכעורך-דין.

דב חנין: אנחנו מתעסקים פה בחקיקה מאוד מסובכת ומורכבת עם השלכות דרמטיות על אזרחים ועל צורת ההתנהלות שלנו במרחב הציבורי.

דב חנין: נכון שהצורה הפורמלית של הפנייה הזאת היא צורה של נושא חדש ויש באמת פרובלמטיקה בעניין.

דב חנין: הפניה היא מעבר לרמה הפורמלית.

דב חנין: אני הייתי מציע לך, אדוני היושב ראש, אם אתה יכול לקחת על עצמך.

דב חנין: אנחנו מכירים את היכולת שלך לנהוג בדברים האלה בתבונה.

דב חנין: לא לקבל כרגע את ההחלטה בנושא.

דב חנין: להיכנס לדיאלוג גם עם חברי ועדת החוקה וגם עם יושב ראש הוועדה ולנסות למצוא, בנושא כל-כך מורכב וכל-כך טעון, שהגיע כמעט לפיצוץ בוועדת החוקה של הכנסת, לנסות לייצר מוצא מוסכם על כל הצדדים.

דב חנין: תודה רבה.

דוד ביטן: קודם כל, אין לי בעיה לנסות לפשר.

דוד ביטן: אני רוצה להגיד דבר אחד.

דוד ביטן: שמעתי אתכם לגבי הנושא החדש.

דוד ביטן: זאת פעם שנייה שאני שומע את הטענות שלכם לגבי חוקים אחרים.

דוד ביטן: זה מדרון חלקלק.

דוד ביטן: הזכות שלנו לעשות שינויים בוועדות להצעות חוק ממשלתית או פרטיות היא זכות חשובה ואנחנו מנצלים אותה כל הזמן.

דוד ביטן: אנחנו עושים המון שינויים.

דוד ביטן: אם על כל שינוי שנעשה בוועדה נגיד נושא חדש, אנחנו פוגעים בהליך החקיקה ופוגעים בסמכות שלנו כחברי כנסת לעשות תיקונים כשלפעמים התיקונים מאוד משמעותיים ומאוד מהותיים.

דוד ביטן: מכל הטענות לא שמעתי על משהו שקשור לנושא חדש.

דוד ביטן: שמעתי יותר טענות שמתייחסות לכך שלא צריך את החוק הזה כרגע כי צריכה לבוא הצעת חוק יותר רחבה ואז להכניס את החוק הזה בחוק ההוא ולעשות חקיקה יותר רחבה ויותר רצינית.

רויטל סויד: הסיבה שהסכמנו במליאה להעביר את ההצעה לוועדה - לא התנגדנו כי השר אמר שזה לביטחון הפנים ולביטחון הפנים ועכשיו אנחנו רואים - - -

דוד ביטן: ראיתי.

דוד ביטן: כתוב גם בטחוני וכתוב גם אחר.

דוד ביטן: כתוב את זה במפורש.

דוד ביטן: דיברתי עכשיו עם יושב ראש ועדת חוקה.

דוד ביטן: אנחנו צריכים לפנות ליו"ר הכנסת שיאפשר דיון.

ניסן סלומינסקי: מארבע עד חמש וחצי בזמן שמדברים על אי-אמון, נוכל לעשות ישיבה.

דוד ביטן: אני רוצה שתיתן יותר זמן בנושא הזה בוועדה.

דוד ביטן: לא יודע, תמצא זמן.

דוד ביטן: אם צריך לפנות ליושב ראש הכנסת שיאפשר לכם זמן דיונים בזמן המליאה אז נעשה אותה.

דוד ביטן: בחוקים פחות חשובים עשינו דיונים באמצע המליאה.

דוד ביטן: צריך לתת יותר זמן.

דוד ביטן: אי-אפשר לתת - - -

ניסן סלומינסקי: - - -

דוד ביטן: אז אולי מחר.

דוד ביטן: מתי אתם רוצים להעלות את זה?

ניסן סלומינסקי: לפי סדר היום, היום היו צריכות להיות הצבעות על ההסתייגויות.

רויטל סויד: אז זה לא יהיה היום, מה קרה?

רויטל סויד: שנים זה יושב במשרד לביטחון פנים ולא מעלים את החוק.

רויטל סויד: מה קרה?

ניסן סלומינסקי: מחר אני לא יכול.

ניסן סלומינסקי: ביום רביעי יש לנו את גרסטל.

ניסן סלומינסקי: אז מתי?

דב חנין: לא, תשתחרר מגרסטל.

דוד ביטן: אני לא יודע.

דוד ביטן: אתה צריך לעשות דיון ביום רביעי.

דוד ביטן: אנחנו נגבה את זה בהחלטה.

דוד ביטן: ראשית, זה לא נושא חדש.

דוד ביטן: שנית, אנחנו מבקשים מיושב ראש הוועדה להקצות יותר זמן לדיון בחוק הזה ולהסתייגויות בחוק.

דוד ביטן: אנחנו מבקשים מיו"ר הכנסת לאפשר לוועדה לדון גם בזמן דיוני המליאה על-מנת לקדם את החוק ולאפשר לחברי הכנסת יותר זמן לדון בחוק הזה.

דוד ביטן: אנחנו מבקשים שתיתן עוד 4 שעות לחוק הזה.

ניסן סלומינסקי: אם יתנו לי.

דוד ביטן: יתנו לך.

יואל חסון: אבל לא בזמן מליאה, אין דבר כזה.

דוד ביטן: עוד ארבע שעות, זה מה שאפשר.

דוד ביטן: לגבי הטענה השנייה.

דוד ביטן: מתי אתם מגישים את החוק?

<גבי פיסמן: למיטב הבנתי, אין כרגע לוח זמנים מוגדר.

דוד ביטן: מי בעד הצעת היושב ראש?

דוד ביטן: בעד – 10

דוד ביטן: נמנעים – אין הצעת יושב הראש נתקבלה.

דוד ביטן: ברוב קולות עברה ההחלטה.

דוד ביטן: אני מבקש, תיתן יותר זמן של 4 שעות לפחות בדיון על החוק הזה, עוד 4 שעות.

דוד ביטן: יש בקשה לרביזיה ואנחנו נעשה אותה בשעה 12:15.

דוד ביטן: <בקשת שר הביטחון, חה"כ משה (בוגי) יעלון, בדבר טענת חריגה מגדר נושא הצעת חוק הסדרת העיסוק בהדברת מזיקים לאדם ולרכוש, התשע"ד-2014 (מ/861) הנדונה בוועדת הפנים והגנת הסביבה>

דוד ביטן: הנושא הבא: בקשת שר הביטחון, חה"כ משה (בוגי) יעלון, בדבר טענת חריגה מגדר נושא הצעת חוק הסדרת העיסוק בהדברת מזיקים לאדם ולרכוש, התשע"ד-2014 (מ/861) הנדונה בוועדת הפנים והגנת הסביבה.

יואל חסון: אני חושב שבקשתו של יו"ר ועדת הפנים היא נכונה.

יואל חסון: אני חושב שצריך להפעיל מדבירים אזרחיים.

דוד ביטן: ועדת הפנים פה?

דוד ביטן: משרד הביטחון פה?

דוד ביטן: המשרד לאיכות הסביבה פה?

דוד ביטן: נתנו לכם שבועיים ימים על-מנת להגיע לפשרה בעניין של התקנות.

דוד ביטן: לפי המכתב שקיבלתי היום ממשרד הביטחון שלא הגעתם לפשרה ואתם צריכים עוד פעם שבועיים.

דוד ביטן: תסביר.

<גל כהן: אני מהלשכה המשפטית במשרד הביטחון.

<גל כהן: אנחנו באמת ביקשנו בשבוע שעבר עוד שבוע כדי להגיע להסכמות עם המשרד להגנת הסביבה בקשר לאותו נוהל אכיפה, שעומד במוקד הבקשה לנושא חדש.

<גל כהן: דיון כזה התקיים באמת ביום חמישי שעבר, בהשתתפות נציגים מקצועיים ויועצים משפטיים של המשרד להגנת הסביבה, של צה"ל ושל משרד הביטחון.

<גל כהן: בדיון הזה עברנו על הנוהל שבעצם מחולק לשני חלקים.

<גל כהן: חלק אחד של הנוהל זה סדרי כניסה של פקחי המשרד להגנת הסביבה למחנות צה"ל.

<גל כהן: הנושא השני זה סדרי החקירה והעמדה לדין על עבירות של הגנת הסביבה בצה"ל.

<גל כהן: בנושא של כניסת פקחים למחנות צה"ל יש הסכמה מלאה בין המשרדים.

דוד ביטן: מה המחלוקת שנשארה?

דוד ביטן: .

<גל כהן: המחלוקת היא בנושא סדרי החקירה והעמדה לדין.

<גל כהן: המשטרה הכחולה לא חוקרת חיילים אלא בתאום עם המשטרה הצבאית, כך גם המשטרה הירוקה של המשרד להגנת הסביבה לא יכולה לעשות את זה.

<גל כהן: זאת עמדתנו.

דוד ביטן: מה זה בתאום?

<גל כהן: זה תאום שיצטרך להיקבע בין המשרד להגנת הסביבה לבין צה"ל.

<תומר רוזנר: זה הנוהל שצריך להיות, הם לא מסכימים.

דוד ביטן: המשטרה הכחולה שעוצרת חייל, מה קורה עם זה?

<תומר רוזנר: יש נוהל שמסדר את הדברים האלה.

<גל כהן: אין כרגע נוהל.

<תומר רוזנר: יש נוהל שמסדר את היחסים בין המשטרה לבין המשטרה הצבאית.

<תומר רוזנר: אם עצרו חייל במהירות מופרזת, יש נוהל.

דוד ביטן: אז למה אתם לא יכולים לקחת את אותו נוהל?

<גל כהן: בואו נחדד דבר אחד.

<גל כהן: מתוך 16 סעיפים של הנוהל הזה, רק בסעיף 1 יש חוסר הסכמה.

<גל כהן: בנוהל שאמור לתאם את היחסים בין צה"ל והמשטרה הירוקה.

דוד ביטן: בוא נעבור צעד צעד.

דוד ביטן: מה הסעיף האחד הזה שאין הסכמה בנוהל?

בן עטר: אני מהפרקליטות הצבאית.

בן עטר: הנוהל שיש לנו מול משטרת ישראל, אם אפשר לקרוא לזה כך, בודק האם באותו מקרה שמשטרת ישראל מבקשת לחקור, מתקיימת זיקה צבאית או לא.

בן עטר: אם מתקיימת זיקה צבאית של המקרה, המשטרה הכחולה מעבירה את זה לטיפול המשטרה הצבאית.

בן עטר: כך אנחנו פועלים, כך משטרת ישראל פועלת וכך אנחנו מציעים לקבוע בנוהל.

דוד ביטן: והמשרד לאיכות הסביבה לא מסכים?

<דלית דרור: לא הגענו להסכמה כצפוי ביום חמישי האחרון.

דוד ביטן: אבל המשרד לאיכות הסביבה לא מנהל את המדינה.

דוד ביטן: אם במשטרה הכחולה יש את הנוהל הזה וזה מקובל על המשטרה הכחולה, למה זה לא צריך להיות מקובל על הסיירת הירוקה?

דוד ביטן: מה בדיוק הבעיה?

<דלית דרור: היום המשטרה הירוקה מוסמכת לבצע חקירות, בסמכות מקבילה, גם נגד צה"ל.

<דלית דרור: אנחנו לא מחפשים לעשות את זה אבל אנחנו עושים את זה במקום שצה"ל לא חוקרים.

<דלית דרור: היום אפשרי, לפי נוהל שאושר על-ידי היועץ המשפטי לממשלה לשנת 2001.

<דלית דרור: זה הצבא שמנסה פה לשנות וליצור בלעדיות.

דוד ביטן: אתם מסכימים שהנוהל יהיה כמו הנוהל של המשטרה הכחולה?

דוד ביטן: גם לזה אתם לא מסכימים?

<גיל כהן: אני רוצה להסביר את הבסיס.

<גיל כהן: הבסיס הוא שזה לא אנחנו צריכים להסכים על דבר כזה או השר להגנת הסביבה צריך להסכים לדבר הזה.

דוד ביטן: אני אגיד לכם את האמת.

דוד ביטן: חמש שנים לחוקק תקנה זה דבר שלא יעלה על הדעת, אז מספיק עם זה.

<גיל כהן: אבל אנחנו עלינו פה על נקודה שהיא מאוד מהותית מבחינה מנהלית, כמעט חוקתית אפילו.

<גיל כהן: אנחנו מדברים על סמכויות של שרים לעומת סמכותו של היועץ המשפטי לממשלה.

<גיל כהן: במקרה זה התנקז לנקודה אחת שהיא בעייתית במיוחד ולכן זה תקוע.

דוד ביטן: לא הבנתי מה הבעיה?

דוד ביטן: למה אתם לא מסכימים?

<גל כהן: הבעיה היא שסמכויות חקירה והעמדה לדין - - -

דוד ביטן: להיכנס אין בעיה, הם הגיעו להסכמה.

<גל כהן: להיכנס אין בעיה.

<גל כהן: אנחנו מדברים על סמכויות חקירה והעמדה לדין.

דוד ביטן: אם מוצאים מישהו, אז הולכים לפי הנוהל של המשטרה, מה הבעיה?

יעל כהן-פארן: אבל בצבא מצ"ח חוקר ואין לו מושג בדברים האלה, זאת בדיוק הבעיה.

דוד ביטן: אפשר לחקור במשותף.

יעל כהן-פארן: הם מתנגדים.

יעל כהן-פארן: הם מנסים לסנדל פה מצב - - - זאת הבעיה היחידה?

<גל כהן: זאת בעיה אקוטית.

יעל כהן-פארן: לכן אף אחד לא נותן את הדין על עבירות סביבתיות בצבא, זאת הבעיה.

דוד ביטן: אני עוד פעם חוזר ואומר.

דוד ביטן: המשרד לאיכות הסביבה לא מנהל את המדינה.

דוד ביטן: אתם רוצים להיות מורמים מעם וזה לא ילך.

דוד ביטן: גם משרד הביטחון לא מורם מעם.

דוד ביטן: בואו נתחיל מזה.

דוד ביטן: זאת אומרת, אני רוצה שתגיעו לפשרה.

דוד ביטן: מה בדיוק הבעיה?

דוד ביטן: חמש שנים זה לא יימשך.

<גיל כהן: בגלל אנחנו אומרים שדבר כזה צריך להגיע ליועץ המשפטי לממשלה שיכריע.

דוד ביטן: בדבר כזה קטן?

יואל חסון: ברגע שאתה אומר, יועץ משפטי לממשלה, אתה בא ואומר: אני רוצה שהסטטוס קוו יישאר ותעזבו אותי בשקט.

יואל חסון: אם אתה חושב שאנחנו נקנה את השטויות האלה, עם כל הכבוד אני מכבד אותך.

יואל חסון: יש לנו מספיק ניסיון לא לקנות את המשפט הזה.

יואל חסון: אני מציע לך, אדוני היושב ראש.

יואל חסון: אם אנחנו לא ניקח את היוזמה ונכפה פה סיטואציה אני אומר לך שלא יהיה פה הסדר.

יואל חסון: הם לא יגיעו להסכמות, הדברים יגררו ולא יהיה שינוי מציאות.

יואל חסון: אני אומר לך, בוא ניקח החלטה.

דוד ביטן: אבל עדיין, ההחלטה צריכה להיות סבירה.

<רעות בינג: אני ממשרד המשפטים.

<רעות בינג: מדובר כאן באמת בנושא מהותי.

<רעות בינג: היום סמכויות האכיפה של צה"ל מסודרות גם מול המשטרה ויש תאום באמצעות נוהל.

<רעות בינג: הסטייה בהקשר של המשרד להגנת הסביבה ממה שקורה היום מול המשטרה מחייבת התייחסות משפטית של היועץ המשפטי לממשלה.

<רעות בינג: זאת מחלוקת משפטית.

<רעות בינג: אנחנו מציעים ללכת ליועץ המשפטי.

יואל חסון: תוך כמה זמן זה יקרה?

דוד ביטן: הם רוצים שבועיים.

<תומר רוזנר: זה לא יקרה כי בעוד שבועיים מתחלף היועץ המשפטי לממשלה.

דוד ביטן: אני עוצר את הישיבה בעניין הזה.

דוד ביטן: ב-14:00 אני אחדש את ישיבת הוועדה רק בעניין הזה.

דוד ביטן: יש לכם עד 14:00 לסיים את הפשרה.

דוד ביטן: אם לא תהיה, אנחנו נכריע.

דוד ביטן: אני אומר לכם שמי שימנע את הפשרה, ההחלטה תהיה נגדו.

דוד ביטן: תתחילו לנהל משא ומתן.

דוד ביטן: חמש שנים.

דוד ביטן: המשרד לביטחון פנים לא מנהל את המדינה והמשרד לביטחון פנים לא מנהל את המדינה.

דוד ביטן: אתם לא יכולים להגיע לפשרה?

דוד ביטן: יש גבול.

דוד ביטן: הישיבה תתקיים באולם הוועדה.

דוד ביטן: <דיון בנושא: "הדרכון הדיפלומטי של חברי הכנסת".

דוד ביטן: >

דוד ביטן: אנחנו עוברים לנושא הבא.

דוד ביטן: יש דרכון דיפלומטי ובעצם אין לו שום משמעות.

דוד ביטן: או שנוותר עליו או שיכניסו לו משמעות.

דוד ביטן: נותנים דרכון דיפלומטי, אנחנו מקבלים ביקורת מהציבור על זה שיש לנו דרכון דיפלומטי והוא לא שווה כלום.

יואל חסון: השאלה, האם הוא שווה למישהו אחר?

דוד ביטן: הוא לא שווה.

דוד ביטן: אני לא יודע למי הוא שווה.

דוד ביטן: לחברי כנסת הוא לא שווה.

דוד ביטן: אני לא רוצה לדעת למה הוא לא שווה?

דוד ביטן: מה המצב שלו?

דוד ביטן: ומה ההמלצות.

דוד ביטן: נצטרך לקבל החלטה בעניין הזה.

דוד ביטן: אי-אפשר לעשות אות מתה בחוק.

דוד ביטן: מי מתחיל בעניין הזה.

<דוד גולדפרב: אני מהלשכה המשפטית של משרד החוץ.

<דוד גולדפרב: אנחנו מטפלים, בין היתר, בנושא של הנפקת דרכונים רשמיים על-ידי משרד החוץ, לשליחים הרשמיים ולנושאי משרה נוספים שזכאים לדרכון.

<דוד גולדפרב: יש שני סוגים דרכונים רשמיים במדינת ישראל, דרכון דיפלומטי ודרכון שירות.

<דוד גולדפרב: דרכון דיפלומטי לא מוסדר בדין הישראלי פרט לאוכלוסייה אחת וזה חברי הכנסת.

<דוד גולדפרב: כל יתר האוכלוסיות שמחזיקות בדרכון דיפלומטי, מחזיקות בדרכון מתוקף נהלים של משרד החוץ, נהלים פנימיים.

דוד ביטן: ואצלנו אין נהלים.

<דוד גולדפרב: לא.

<דוד גולדפרב: אני אומר שרק חברי הכנסת זכאים לדרכון מתוקף חוק חסינות הכנסת.

<דוד גולדפרב: זה חוק שחוקק ב-2007 וחברי הכנסת קיבלו דרכון שירות.

<דוד גולדפרב: ב-2010 החוק שונה לדרכון דיפלומטי.

<דוד גולדפרב: מאז, בדין, מקבלים חברי הכנסת דרכון דיפלומטי.

יואל חסון: זה כולל ראשי ממשלות לשעבר, נשיאים.

<דוד גולדפרב: היחידים שזכאים מכוח חוק.

דוד ביטן: מה יותר חזק החוק, או הנוהל?

דוד ביטן: אני מתכוון, נוהל מבחינת התוכן.

<דוד גולדפרב: אני אומר שוב.

<דוד גולדפרב: היחידים שזכאים מכוח חוק במדינת ישראל – החוק בישראל לא מגדיר מה זה דרכון דיפלומטי.

<דוד גולדפרב: הוא לא אומר מה הוא נותן אבל הזכאים מכוח חוק שזכאים זה חברי כנסת.

דוד ביטן: ומה הוא נותן?

דוד ביטן: אני ראיתי שהוא לא נותן כלום, אבל בואו נשמע מכם.

<זוהר גפן: זה לא מדויק.

<דוד גולדפרב: אמנת וינה בדבר יחסים דיפלומטיים מגדירה את אופן הניהול של יחסים דיפלומטיים בין מדינת.

<דוד גולדפרב: היא לא מזכירה ולו במילה אחת דרכונים.

<דוד גולדפרב: אין חובה באמנה שנציגים רשמיים דיפלומטיים יישאו דרכון דיפלומטי.

<דוד גולדפרב: מדובר בפרקטיקה בין לאומית, שרוב המדינות נוהגות בה.

<דוד גולדפרב: כל מדינה נוהגת בה טיפה אחרת, אבל מדובר בפרקטיקה שהסגל הדיפלומטי, במיוחד זה שנמצא במדינות הזרות, נושא דרכונים דיפלומטיים.

<דוד גולדפרב: בכל מדינה יש אוכלוסיות נוספות, בדרך-כלל זה נושאי משרה בכירים ואנשים אחרים שהמדינה החליטה שהיא נותנת להם דרכונים רשמיים.

<דוד גולדפרב: אין שום הגדרה במשפט הבינלאומי לאיזה מעמד הדרכון הזה נותן לך.

<דוד גולדפרב: לדיפלומטים שמשרתים בחו"ל יש חסינות מתוקף האמנה.

<דוד גולדפרב: הדרכון לא נותן חסינות.

<דוד גולדפרב: יש אנשים דיפלומטים שיש להם חסינות בלי דרכון ויש הרבה מאוד נושאי דרכון שאין להם חסינות.

<דוד גולדפרב: דרכון, בניגוד לדעה הרווחת בציבור, לא מעניק חסינות.

דוד ביטן: אז מה הוא נותן?

<דוד גולדפרב: דרכון משדר מסר.

<דוד גולדפרב: דרכון משדר מסר שהאיש הזה הוא נושא במשרה מטעם המדינה ונוסע מטעם המדינה.

<דוד גולדפרב: יותר מזה, להבנתנו ואנחנו יודעים כי אנחנו נושאים לחו"ל מטעם המדינה לא מעט, מה שהדרכון נותן זה מה שהמדינה נותנת.

<דוד גולדפרב: היא לא מחויבת לתת שום דבר.

<דוד גולדפרב: בארצות הברית ובחלק ממדינות אסיה יש תור נפרד לנושאי דרכון דיפלומטי בביקורת הגבולות.

<דוד גולדפרב: גם בארץ יש תור.

<דוד גולדפרב: מעבר לזה, הדרכון לא נותן מבחינה משפטית שום מעמד לנושא אותו, אלא אם כן המדינה רוצה לתת.

דוד ביטן: לא רק משפטית, גם עניינית הוא לא נותן.

דוד ביטן: רשות שדות התעופה.

<זוהר גפן: אני אחראי על הביטחון בנתב"ג.

<זוהר גפן: בכל מה שקשור לתור ולבידוק הביטחוני בנתב"ג, יש לנו סיכום עם משרד יושב ראש הכנסת הקודמת.

<זוהר גפן: חבר כנסת שמגיע לטוס, יש לו טלפון של ראש המשמרת.

<זוהר גפן: הוא יכול לפנות אליו ולא לעמוד בתור.

<מאיה כהן רחמים: אנחנו מודיעים לנתב"ג על נסיעות רשמיות של הכנסת.

דוד ביטן: ומה קורה כשמגיע שר?

<זוהר גפן: שר מגיע זה משהו אחר.

<זוהר גפן: יש נוהל שרים.

דוד ביטן: מה ההבדל בין שר לבין חברי כנסת?

<זוהר גפן: זה הנוהל.

<מאיה כהן רחמים: יש נוהל שרים, שיושב ראש הכנסת זכאי לו וגם יושב ראש האופוזיציה.

<מאיה כהן רחמים: הם נכנסים דרך שער ברוש.

דוד ביטן: למה זה לא חל על ח"כים?

<מאיה כהן רחמים: זה לא חל על חברי כנסת.

דוד ביטן: מי קבע שזה לא חל על ח"כים.

<מאיה כהן רחמים: בתקנון הכנסת.

<מאיה כהן רחמים: רק יושב ראש הכנסת וראש האופוזיציה זכאים לו.

דוד ביטן: איזה תקנון כנסת, זה אתם החלטתם.

<מאיה כהן רחמים: בכל מקרה, זה לא נוהל של קשרי חוץ.

דוד ביטן: זה לא קשור לדרכון הדיפלומטי, זה קשור לזה שהוא חבר כנסת.

<מאיה כהן רחמים: זה עולה כסף.

<מאיה כהן רחמים: אנחנו לוקחים חברה מיוחדת שעושה את זה בתשלום.

<מאיה כהן רחמים: היחידים שמקבלים זה שרים, ראש ממשלה, הנשיא, ובכנסת זה יושב ראש הכנסת ויושב ראש האופוזיציה.

יואל חסון: מי עוד בדרגים לא נבחרים במדינה, זכאים לשירות הזה?

יואל חסון: רמטכ"ל?

יואל חסון: מפכ"ל?

<מאיה כהן רחמים: לא יודעת.

דוד ביטן: אני רוצה לדעת מי זכאי.

<זוהר גפן: אפשר לקרוא לזה דרג א'.

<זוהר גפן: שר הממשלה, ראש ממשלה, נשיא.

<זוהר גפן: נשיא בית המשפט העליון, רבנים ראשיים.

<זוהר גפן: אלה שבעה אנשים שנמצאים בחוק.

<זוהר גפן: תכניסו את עצמכם לחוק, גם אתם תהיו שם.

דוד ביטן: אנחנו לא מחפשים להכניס.

דוד ביטן: אולי אנחנו נוותר על הדרכון הדיפלומטי בסוף הדיון, כי אין בזה שום טעם.

דוד ביטן: העיקר כותבים לנו בחוק דרכון דיפלומטי.

דוד ביטן: בסופו של דבר זה לא נותן שום דבר.

דוד ביטן: אולי טוב שזה לא נותן, לא יודע.

דוד ביטן: כשנסיים את הדיון נחליט מה אנחנו עושים עם זה.

יואל חסון: אני אגיד לכם משהו לגבי הדרכון הדיפלומטי, שאני חושב שהוא לא הבעיה המרכזית.

יואל חסון: מניסיון, לרוב דרכון דיפלומטי לא תורם.

יואל חסון: קרה לי, אבל, מידי פעם וגם לחברי כנסת אחרים, שאתה נתקל בסיטואציה מסוימת במדינה זרה.

יואל חסון: לנו, לדוגמה, כשהיינו במשלחת באחת המדינות היתה סיטואציה משטרתית שלא היתה קשורה אלינו אבל היתה באירוע שהיינו בו.

יואל חסון: אנחנו היינו ברכב שנייד אותנו למקום מסוים.

יואל חסון: אם באותו הרגע לא היו מציגים לשוטרים המקומיים במי מדובר, מי המשלחת ולא היינו מציגים את הדרכונים הדיפלומטיים, היינו נתקעים במקום הזה.

יואל חסון: לא היו נותנים לנו לצאת והמשטרה אולי אפילו היתה מעכבת אותנו, כי היא עיכבה שם אנשים נוספים.

יואל חסון: לכאן אני מציע לא לזלזל בדרכון הדיפלומטי כאשר אנחנו נמצאים בחו"ל כי לפעמים זה מסייע ויכול לחלץ את חבריי הכנסת מסיטואציות מסוימות.

יואל חסון: דבר נוסף.

יואל חסון: תעודת חבר הכנסת היא אמנם כתובה חלקה באנגלית, זאת לא תעודה שאפשר להבין מי אתה בחו"ל.

יואל חסון: אם אתה בלי דרכון דיפלומטי ואתה רוצה להציג את עצמך כחבר כנסת, אם תראה את תעודת חבר הכנסת, לא יבינו מי אתה.

יואל חסון: בלי להעליב אף אחד, התעודה לא נראית אמינה והיא לא נראית תעודה יוצאת דופן.

יואל חסון: אגב, תעודת הזהות החדשה מרשימה יותר מתעודת חברי כנסת.

דוד ביטן: יש לנו חוברת קטנה שקיבלנו.

יואל חסון: היא בכלל לא מובנת כי היא בעברית לגמרי.

יואל חסון: לגבי נמלי התעופה.

יואל חסון: לרוב אין תורים מיוחדים ולרוב זה לא נותן שום דבר.

יואל חסון: אבל אתן לכם דוגמה נוספת.

יואל חסון: היינו משלחת של חברי כנסת באוקראינה, בנמל תעופה שלא היה מהמסודרים.

יואל חסון: אם לא היה שימוש בדרכון דיפלומטי, סביר להניח שחברי הכנסת באותה משלחת היו מפספסים את הטיסה ולא היו מצליחים להגיע.

יואל חסון: לכן, לגמרי לבטל את הדרכון הדיפלומטי זה יכול להפריע במובן מסוים לחברי הכנסת לפעול.

יואל חסון: אגב, אני הייתי בכנסת בתקופה שהיו דרכוני שירות.

יואל חסון: זה, אדוני, היה לא רק מיותר, זה היה אפילו חשוד.

יואל חסון: הדרכונים האלה היו כל-כך מוזרים שהם היו מעוררי חשד.

יואל חסון: אחרי פעמיים שהסתכלו עלי וביקשו ממני לעמוד בצד, החלטתי שאני עם הדרכון הזה לא הולך יותר והייתי הולך עם הדרכון הרגיל כי זה היה עדיף.

יואל חסון: הדרכון הדיפלומטי הוא בהחלט היה נחוץ והוא עדיין לדעתי נחוץ.

יואל חסון: משפט אחרון לגבי מה שקורה בנמל התעופה בארץ.

יואל חסון: אגב, רוב חברי הכנסת לא עושים שימוש בטלפון הזה.

יואל חסון: אני מעולם לא התקשרתי לטלפון הזה וביקשתי שיקצרו לי את התור.

<ארבל אסטרחן: בנסיבות מטעם הכנסת אני חושבת שמקשרי חוץ מתקשרים.

יואל חסון: אני לא יודע, כי אני לא נוסע הרבה במשלחות רשמיות.

יואל חסון: בעניין הזה של התורים, אני לא חושב שעושים בזה שימוש.

יואל חסון: אני לא עשיתי בזה שימוש.

דוד ביטן: אני לא עשיתי בזה שימוש אף פעם.

דוד ביטן: הגענו למסקנה אחת, שהדרכונים האלה לא נותנים שום דבר לח"כים והם רק מכבידים עליהם מבחינה ציבורית.

דוד ביטן: מצד שני, אני לא מבין מצב למה צריך להיות הבדל בין חברי כנסת ליושב ראש הכנסת או למישהו אחר בנושא של יציאה מרשות שדות התעופה בישראל.

דוד ביטן: עם כל הכבוד לכולם, אני לא חושב שצריך להיות הבדל.

דוד ביטן: לכן זה הנושא של הכנסת ואנחנו נדון בזה בכנסת.

דוד ביטן: אנחנו נאמר לכם מה עמדתנו.

דוד ביטן: לא נסיים את זה עכשיו כי יש לנו סדר יום ארוך.

דוד ביטן: הנושא של דרכון דיפלומטי ומה נעשה בו, אנחנו עוד נתייעץ בינינו הח"כים ונקבל החלטה.

<דוד גולדפרב: אדוני היושב ראש, אם אפשר להוסיף.

<דוד גולדפרב: יש כמה פריבילגיות שנושא דרכון מקבל.

<דוד גולדפרב: משרד החוץ מנפיק את הדרכון וההנפקה היא בחינם ונעשית לבקשת הכנסת, בתיאום עם קשרי חוץ כמובן.

<דוד גולדפרב: גם אשרות על דרכון דיפלומטי, בניגוד לדרכון לאומי שבו המטופל הולך לשגרירות בעצמו או באמצעות משרד נסיעות, נעשות באמצעות משרד החוץ ישירות מול השגרירות.

דוד ביטן: זה כשיוצאים במסגרת רשמית.

<מאיה כהן רחמים: לא נסיעה פרטית.

דוד ביטן: בנסיעה פרטית לא צריך לעשות את זה דרך משרד החוץ.

דוד ביטן: זאת איפה ואיפה.

דוד ביטן: למה אם אני טס באופן פרטי אני צריך לקבל את הוויזה דרך משרד החוץ.

דוד ביטן: אני לא חושב שזה בסדר.

<מאיה כהן רחמים: כשחבר כנסת נוסע דרך ועדת האתיקה, הם גם פונים אלינו לעזור להם.

<מאיה כהן רחמים: זאת נסיעה בתפקיד.

דוד ביטן: זה בתפקיד.

דוד ביטן: מה שזה פרטי, לא צריך לעשות דרך משרד החוץ.

דוד ביטן: זה לא בסדר.

דוד ביטן: אם הכנסת מעבירה את זה, זה לא בסדר.

<מאיה כהן רחמים: אנחנו לא מטפלים בנסיבות פרטיות.

דוד ביטן: תודה רבה.

דוד ביטן: לכם.

דוד ביטן: לגבי הכנסת, תאמרי גם ליו"ר הכנסת.

דוד ביטן: אני מבקש לדעת מה העלות התקציבית של העניין הזה.

דוד ביטן: אני חושב שהח"כים צריכים להתייחס אליהם בהתאם הזה.

דוד ביטן: אין הבדל בינינו לבין יושב ראש הכנסת.

<מאיה כהן רחמים: אני אעביר את המסר בעניין הזה.

דוד ביטן: ואין הבדל גם מול שרים.

יואל חסון: שר הוא גם חבר כנסת.

<מאיה כהן רחמים: סגני שרים מקבילים לחברי כנסת והם לא זכאים.

<ארבל אסטרחן: זה רק בנסיבות מטעם הכנסת.

<מאיה כהן רחמים: שרים לא נוסעים מטעם הכנסת.

<ארבל אסטרחן: לא, יו"ר האופוזיציה ויו"ר הכנסת.

דוד ביטן: תודה רבה.

יואל חסון: אדוני, אני חייב לצאת ויש נושא שעוסק בסגני היושב ראש.

יואל חסון: אפשר לדחות את זה לדיון של שעה 14:00?

דוד ביטן: בסדר.

דוד ביטן: <הצעה לסדר-היום בנושא: "קשיים ברפורמה בשירות המדינה">

דוד ביטן: הנושא הבא: דיון בעניין קשיים ברפורמה בשירות המדינה.

דוד ביטן: הצעה לסדר של רועי פולקמן, עאידה תומא סלימאן ונאוה בוקר.

דוד ביטן: כבוד הנציב, בבקשה.

משה דיין: אדוני היושב ראש, כמו שהודענו, אני מתנצל, כפי שהודעתי, יש ישיבה בעניין שהנציבות מגישה להחלטה על קידום יוצאי העדה האתיופית, בראשות ראש הממשלה, ועדת שרים.

משה דיין: איתי נמצאת ראש מטה יישום הרפורמה, מנהל אגף הבחינות.

משה דיין: בכל זאת רציתי להיות פה לפחות לכמה דקות.

משה דיין: ביוני 2013 התקבלה החלטת ממשלה על יישום רפורמה מקיפה בשירות המדינה.

משה דיין: למעשה זאת הרפורמה הראשונה מאז קום המדינה.

משה דיין: לא הראשונה שדיברו בה, אבל הראשונה שבאמת יצאה לדרך.

משה דיין: היתה רפורמת קוברסקי בסוף שנות השמונים ורפורמת גלנור בתחילת שנות התשעים.

משה דיין: רבותיי, הכותרת פה היא קשיים.

משה דיין: בספר הזיכרון לאלוף המשנה דרור וינברג, שהיה מח"ט ונהרג בחברון, כתוב שתמיד הוא היה אומר: אין קשיים, יש אתגרים.

משה דיין: אנחנו מעדיפים את השם "אתגרים ביישום הרפורמה".

משה דיין: על-פי המסורת שלנו, דברים טובים נקנים בייסורים.

משה דיין: מה שבא בקלות כנראה שזה לא משהו עמוק ואמיתי.

רועי פולקמן: אגב, זאת יכולה להיות הסיסמה של ועדת הכנסת, דברים טובים באים בייסורים.

דוד ביטן: למה דווקא ועדת הכנסת?

רועי פולקמן: כי לכאן מגיעים כל המתחים האלה.

משה דיין: דוד המלך אמר: תורה שלמדתי בחרי, היא שעמדה לי.

משה דיין: אכן יש אתגרים, או אם תרצו, תוכלו לקרוא לזה קשיים.

משה דיין: זה דבר מורכב מאין כמותו.

משה דיין: לפני שאני מעביר את הבמה לחברי הכנסת ולעובדים היקרים שלי, אותה קבוצה יקרה שעושה עבודה ענקית – רבותיי, אנחנו בתנועה מתמדת.

משה דיין: לא עצרנו לרגע אחד.

משה דיין: יש דברים שחלו עיכובים, יש דברים שהיינו רוצים להיות יותר קדימה, אבל אני יכול לומר באופן חד משמעי, שהספינה, נושאת המטוסים הענקית הזאת שינתה את כיוונה.

משה דיין: אנחנו כבר עדים לשינויי שפה.

משה דיין: אנחנו בשינויים בתרבות הארגונים.

משה דיין: הישגנו רבים מאוד.

משה דיין: העשייה ממשיכה כל העת, למרות שיש קשיים.

משה דיין: אגב, יש גם מתנגדים.

משה דיין: יש הרבה שותפים והרבה שחקנים.

משה דיין: יש סוגיה של משאבים, יש סוגיה של סכסוכי עבודה.

משה דיין: אנחנו לא בדיוק לבד.

משה דיין: יפרטו פה אם תרצו.

משה דיין: אני יודע שחברי הכנסת ששאלו, שאלו גם בהקשר של הבחינות, גיוס ומיון.

משה דיין: מן הסתם ידברו על-כך.

משה דיין: אני רוצה לומר שני משפטית.

משה דיין: ישנה הסתמכות ראייתית על נתוני שנת 2013.

משה דיין: ב-2013 היתה שנת בחירות.

משה דיין: זה אומר שהוקפאו כל מכרז הבכירים.

משה דיין: עשינו רפורמה אדירה במערך הגיוס והמיון מבחינת האיכויות ולכן השבתנו מערכות בסדר-גודל של חודש וחצי, מה שיצר גיבנת.

משה דיין: עד שהתרוממנו התחיל מבצע "צוק איתן", שכל מי שקיבל צו 8 הקפיא את המכרז.

משה דיין: כלומר, חיכינו שהחיילים ישובו משדה הקרב.

משה דיין: חשבנו שזה יהיה כמה ימים וזה היה 45 ימים.

משה דיין: אני קיבלתי את נציבות שירות המדינה ב-2011 עם 35,000 מועמדים.

משה דיין: אנחנו עומדים היום על סדרי גודל שחוצים את ה-150,000.

משה דיין: המערכת עובדת, מתייעלת וגדלה באיכותה.

דוד ביטן: איזה רפורמה יש?

דוד ביטן: אומרים פה שיש רפורמה שהיא לא מתבצעת ושיש קשיים.

אוסאמה סעדי: כמה זמן עובר מרגע המכרז ועד שהאדם מתקבל לשירות המדינה?

משה דיין: אתה תקבל נתונים.

משה דיין: מי שאמר שהרפורמה לא מתבצעת טועה בגדול.

רועי פולקמן: לא אמרנו שהיא לא מתבצעת, אמרנו שיש קשיים ביישום.

נאוה בוקר: יש דברים שהם תקועים ויש בעיות.

נאוה בוקר: אנשים שמנסים להתקבל למערך הכבאות ושנה ומשהו הם מחכים לתוצאות.

נאוה בוקר: זה פשוט אכזריות מה שקורה שם.

נאוה בוקר: אז יש בעיה.

דוד ביטן: בוא נשמע מה יש להם לומר ואז תוכל לענות.

משה דיין: אדוני, אני כבר כנראה לא יענה.

משה דיין: יש פה אנשים.

משה דיין: אני ממש מתנצל.

דוד ביטן: הנציבות עובדת, אנחנו לא מתווכחים.

משה דיין: הרפורמה והליכי הגיוס של מערך הכבאות, שהוא מערך חדש בשירות המדינה, מתבצעים על-ידי - - -

דוד ביטן: אבל לא מדובר פה רק על הכבאות.

רועי פולקמן: דוד, תן לי לשים קונטקסט לדיון.

נאוה בוקר: מדברים על קיצור זמנים.

משה דיין: יש נתונים.

רועי פולקמן: הדיון הוא לא על נתונים, אדוני הנציג.

משה דיין: הטענה צריכה להסתמך על נתונים.

רועי פולקמן: אנחנו מדברים על דברים ברמה קצת יותר גבוהה מהדיון על הנתונים.

רועי פולקמן: אנחנו מכירים את 2013 ואת צוק איתן.

רועי פולקמן: אדוני, קודם כל תודה על הדיון.

רועי פולקמן: אני חושב שחלק מהעניין הוא שלא ברור מי עוקב באופן שוטף על יישום הרפורמה.

רועי פולקמן: אני אגיד כמה דברים על הרפורמה באופן כללי.

רועי פולקמן: מדינת ישראל הכירה בזה שיש בעיה בשירות הציבורי לכל רוחב החזית: זמני גיוס, טיפול בסגל בכיר.

רועי פולקמן: הדבר המרכזי בעיניי הוא הדרך של משרדי הממשלה ומערכת היחסים כיוון שלא הכול על הנציבות.

רועי פולקמן: חלק מהעיכובים נגרמים במשרדים.

רועי פולקמן: בשורה התחתונה, בשירות הציבורי, בקבלה לתפקיד, בבהירות המכרזים, בטיפול בסגל בכיר, בניהול הקריירה, דרך כניסה של מועמדים חדשים לציבור הציבורי.

רועי פולקמן: בכל עולמות התוכן האלה באה המדינה ואמרה שיש בעיה.

רועי פולקמן: אנחנו מכירים את הביקורת בעולם ובישראל על השירות הציבורי בישראל, יש בעיה.

רועי פולקמן: ב-2013 יצאו לדרך עם רפורמה.

דוד ביטן: מה הרפורמה אמרה?

רועי פולקמן: שטיפלה לכל רוחב החזית: קיצור זמנים, טיפול בסגל בכיר, קצובת כהונות לדרגים מסוימים, ניהול קריירה, מבחנים לעובדים.

דוד ביטן: אתם טוענים שיש קשיים ביישום?

רועי פולקמן: אני אגיד שני עניינים מרכזיים.

רועי פולקמן: למעשה, הרפורמה היתה אמורה להסתיים.

רועי פולקמן: הוקם מטה של הרפורמה, בוצעו הרבה מאוד דברים.

רועי פולקמן: זה היה אמור להיסגר בסוף 2015.

רועי פולקמן: יש כמה דברים שגילינו בתהליך הזה.

רועי פולקמן: לא סתם אנחנו עושים את הדיון הזה בוועדת הכנסת כי לא ברור עד הסוף מי עוקב אחרי היישום של הרפורמה הזאת.

רועי פולקמן: יושבים פה אנשים מרכזיים בתהליך הזה: משרד האוצר, משרד ראש הממשלה וגופי החברה האזרחית אבל לא ברור עד הסוף מי בשירות הציבורית תפקידו יום יום לדרוש תוצאות מהרפורמה.

רועי פולקמן: האם זה משרד האוצר?

רועי פולקמן: האם זה משרד ראש הממשלה?

רועי פולקמן: האם זה שר?

רועי פולקמן: האם זה ראש הממשלה?

רועי פולקמן: אז שאלה אחת היא מי עוקב ולכן אנחנו יוזמים את הדיונים האלה, כי אנחנו ככנסת יש לנו תפקיד לפקח.

רועי פולקמן: בשורה התחתונה, גמרנו את 2015 והתחלנו את 2016 ולא ברור עד הסוף מה קורה עם הטמעת הרפורמה בנציבות?

רועי פולקמן: מטה היישום אמור להתפרק ויש שורה של תפקידים.

רועי פולקמן: למשל, ממונה על השירות למשרד הממשלה.

רועי פולקמן: זה נושא קריטי כיוון שמשרדי הממשלה, שחלק מהבעיות שהם מציגים בלוחות זמנים, הם לא כולם יושבים על הראש של הנציב.

רועי פולקמן: הם יושבים במשרדים אבל אין את איש הקשר הזה עם הנציבות.

דוד ביטן: מי החליט על הרפורמה?

רועי פולקמן: הממשלה.

רועי פולקמן: היתה החלטת ממשלה.

דוד ביטן: מי בודק אם זה מיושם או לא?

<רון צור: אני ראש מטה יישום הרפורמה בשירות המדינה.

<רון צור: אני כפוף לנציב שירות המדינה ואחראי מטעמו ליישם את הרפורמה.

<רון צור: לגבי השאלה מי עוקב אחר ביצוע הרפורמה?

<רון צור: זאת ועדת היגוי לרפורמה.

<רון צור: החלטת הממשלה קבעה ועדה בראשות נציב שירות המדינה, בהשתתפות מנכ"ל משרד ראש הממשלה, הממונה על השכר, הממונה על התקציבים.

<רון צור: חברים אלה מקיימים דיונים אחת לחודש.

<רון צור: מידי חודש ניתן דיווח מסודר לחברי ועדת ההיגוי.

<רון צור: מעת לעת נציב שירות המדינה מציג התקדמות הרפורמה לממשלה עצמה.

<רון צור: כל תהליך קידום הרפורמה ומעקב אחרי ההחלטות שלה והיישום שלה נעשה בצורה מסודרת.

<רון צור: זה לגבי השאלה כיצד ומי עוקב אחר היישום.

נאוה בוקר: הוא עונה לפני שהצגנו את הדברים.

רועי פולקמן: זה נכון שיש ועדה.

רועי פולקמן: הטענה היא שברמה הפוליטית ובכנסת הנושא הזה לא במעקב.

רועי פולקמן: לא סתם אתם רואים כאן היום את החוברות.

רועי פולקמן: אני מאוד שמח שקיבלנו אותן כי אכן נעשה הרבה מאוד דברים.

רועי פולקמן: השאלה היא: האם מתום מועד ההגדרה של מטה רפורמה, האם אנחנו בשלים?

רועי פולקמן: האם הרפורמה מוכנה להטמעה?

דוד ביטן: חברת הכנסת נאוה בוקר תתייחס ואז נשמע את האוצר.

נאוה בוקר: אני רוצה לשמוע תשובה בנושא הבא.

נאוה בוקר: נכון שזה נושא שהוא נקודתי אבל אחת מהמטרות של הרפורמה היתה קיצור הזמנים והתייעלות.

נאוה בוקר: ישנו פרוטוקול מדיון בוועדת חוק, חוקה ומשפט מה-27.6, שמיון של עובד בנציבות שירות המדינה לא יעלה על 90 יום.

נאוה בוקר: אני הבאתי את הכבאות רק כדוגמה, כי יש את זה גם בגופים נוספים.

נאוה בוקר: היה דיון בוועדת משנה לכבאות והצלה שניהלתי.

נאוה בוקר: מסתבר שמועמדים לכיבוי אש ממתינים למעלה משנה לקבל תשובה ותוצאות.

נאוה בוקר: זאת פשוט התעמרות.

נאוה בוקר: כל התהליך כולו הוא גם מאוד ממושך.

נאוה בוקר: תהליך המיון עצמו, והמבחנים זה לפחות חצי שנה.

נאוה בוקר: זה נראה לי לא סביר בעליל.

דוד ביטן: קחו בחשבון שתמיד יש באיות כאלה ואחרות.

דוד ביטן: אם הבעיה חוזרת על עצמה - - -

נאוה בוקר: אני מדברת איתך על תהליך שכבר הפך להיות שגרתי.

נאוה בוקר: למעלה משנה אתה מחכה לתוצאות.

נאוה בוקר: מדובר ב-4,000 איש.

דוד ביטן: מה אומר האוצר?

דוד ביטן: יש לכם עמדה?

דוד ביטן: לא.

דוד ביטן: אני רוצה לקבל החלטה קצת חריגה.

דוד ביטן: הנושא הזה של פיקוח על הכנסת על עבודת משרדי הממשלה מוזנח בשנים האחרונות.

דוד ביטן: על-כן הנושא הזה חשוב מספיק כדי שהכנסת תפקח על זה.

דוד ביטן: אנחנו נחליט להקים ועדה מצומצמת שתעקוב אחר יישום ה רפורמה.

דוד ביטן: אם צריך לתת המלצות לממשלה להמשיך את הרפורמה, או לעשות תיקונים משמעותיים, נעשה את זה.

דוד ביטן: זאת ההצעה.

דוד ביטן: על הרכב הוועדה אנחנו נחליט בדיון אחר.

דוד ביטן: מי בעד ההצעה שלי?

דוד ביטן: בעד – 6

דוד ביטן: נמנעים – אין ההצעה להקים ועדה שתפקח על הרפורמה בנציבות שירות המדינה, נתקבלה.

נאוה בוקר: אני רוצה להיות בוועדה.

דוד ביטן: בסדר.

דוד ביטן: אתם תהיו בוועדה, מי שהציע ודאי יהיה.

דוד ביטן: זאת תהיה ועדת אד הוק מצומצמת.

נאוה בוקר: אנחנו יכולים לקבל איזו התייחסות לדברים?

דוד ביטן: נבחר ועדה.

דוד ביטן: כמו שבחרתי ועדה לפניות הציבור נמנה ועדה כזאת מיוחדת שתפקח.

רועי פולקמן: דוד, רגע.

רועי פולקמן: יש פה כמה אורחים שרוצים להתייחס.

רועי פולקמן: בעיקר על האתגרים ביישום הרפורמה.

דוד ביטן: מנהלת מחלקת הבחינות, בבקשה.

<גבי אשכנזי: אני מנהל אגף בחינות ומכרזים.

<גבי אשכנזי: זה נכון, התהליך היה הרבה יותר ארוך.

<גבי אשכנזי: הליך המיון לכבאות לא מתבצע על ידנו.

<גבי אשכנזי: אני אבדוק את זה כי אנחנו מפקחים עליהם ואני אתן גם תשובה.

<גבי אשכנזי: לגבי תהליכי המיון.

<גבי אשכנזי: יש פה דו שיח עם המשרד.

<גבי אשכנזי: 50% מהזמן המשרד מטפל בבדיקת מועמדויות ובוועדת הבוחנים וב-50% מהזמן נציבות שירות המדינה מבצעת את המיון באמצעות מכוני מיון נוספים.

<גבי אשכנזי: נעשתה פה רפורמה שבעצם קיצרה.

<גבי אשכנזי: ברבעון האחרון יש לנו קיצור זמן.

<גבי אשכנזי: אנחנו מגיעים היום ל-96 ימים לכל התהליך, מיום פרסום המכרז עד בחירת המועמד.

<גבי אשכנזי: זה במכרזים פומביים.

<גבי אשכנזי: עדיין יש משרדים שזמן בדיקת המועמדויות, ובעצם כינוס ועדת הבוחנים, לוקח מעל לחודש וחצי ולכן הפערים והשונות בסטטיסטיקות.

<גבי אשכנזי: אנחנו מטפלים בזה.

<גבי אשכנזי: אנחנו נותנים היום את כל הכוח שלנו לנושא הזה.

<גבי אשכנזי: לגבי המיונים.

<גבי אשכנזי: המיונים התקצרו, הן בקינן שפי, הן במילוא והן בפילת.

נאוה בוקר: אני חושבת שאת טועה כי קינן שפי כבר שמענו עדויות מאנשים שדיברו אצלי בוועדה וגם אחרי שנה הם לא קיבלו תשובות.

<גבי אשכנזי: אני לא יודעת אם זה של הכבאות.

<גבי אשכנזי: אין מצב כזה.

<גבי אשכנזי: תראי לי אדם שלא קיבל תשובה.

<גבי אשכנזי: כאשר זה נעשה בנציבות שירות המדינה, אני כאן ומוקלטת ואומרת שאין מצב כזה שאנשים מחכים.

נאוה בוקר: אני אפנה אותם אליך.

<גבי אשכנזי: אני אשמח מאוד.

<גבי אשכנזי: קינן שפי הגיעו ל-75 ימי מיון.

<גבי אשכנזי: היום הם נמצאים בתהליך קיצור לוחות הזמנים בממוצע של 15.6 ימים.

<גבי אשכנזי: לכן כן צריך לשמוע.

<גבי אשכנזי: יש פה שינוי דרמטי.

<גבי אשכנזי: אנחנו עלינו עם מאגרים של משרות מסודרות.

<גבי אשכנזי: בעוד חודש וחצי, אני מקווה, שכל משרדי הממשלה יוכלו ליהנות ולא לעבור תהליך ארוך ובתוך מספר ימים יוכלו גם כן להכניס מזכירת זוטרות לתהליך.

<גבי אשכנזי: מדובר פה על 2,000 אנשים.

<גבי אשכנזי: לא לשכוח שיש לנו עלייה דרמטית בכמות המועמדים.

<גבי אשכנזי: כ-2,000 מכרזים פומביים כל שנה.

<גבי אשכנזי: 2,000 נבחרים מתוך 135,000.

<גבי אשכנזי: ישנם 133,000 לא מרוצים ואנחנו מבינים את זה.

<גבי אשכנזי: יחד עם זאת, עשינו גם כן סקר, שמופיע לכם כאן.

<גבי אשכנזי: אנחנו רואים שאנחנו במגמת עלייה בשביעות רצון של המועמדים.

<גבי אשכנזי: מדובר על מועמדים אמיתיים ולא אנשים שמקטרים על זה שהם לא נבחרו.

<גבי אשכנזי: מדובר על מועמדים שעברו תהליכי מיון.

<גבי אשכנזי: ככל שתהליכי המיון מתקדמים והמועמד לא נבחר, שביעות רצונו כמובן נמוכה יותר.

דוד ביטן: ברור שמתקיים תהליך.

דוד ביטן: אנחנו מדברים על המהירות של התהליך ולא על עצם קיום התהליך.

דוד ביטן: אנחנו מקימים ועדה מיוחדת אז תוכל לטעון את הטענות שם.

<רון צור: לגבי תהליך המיון, יש לנו עוד מה לעשות.

דוד ביטן: ברור שאי-אפשר לשנות את העניין ביום אחד.

<רועי דרור: הנציב אחראי ליישום הרפורמה.

<רועי דרור: יש משרד ראש הממשלה, משרד האוצר ומשרד המשפטים שמלווים ובודקים שהרפורמה מיושמת.

<רועי דרור: לגבי החשש שמטה הרפורמה יפורק ולא יינתן מענה, אני חושב שזה חשש שלא קיים.

<רועי דרור: הרפורמה חשובה לראש הממשלה באופן אישי.

<רועי דרור: ראש הממשלה הוא זה שיזם אותה עם הנציב.

דוד ביטן: החלטות ממשלה יש הרבה.

דוד ביטן: השאלה לאן הן מגיעות בסוף ואיך מיישמים אותן.

דוד ביטן: זה תלוי באוצר.

<רועי דרור: האוצר שותף מלא ליישום של ההחלטה.

<רועי דרור: אם תעבור סעיף סעיף ביישום של הדוח, שיוצא כל חודש, מרבית הסעיפים מיושמים.

דוד ביטן: אני רוצה רק לומר לוועדה שאנחנו נקים, שאנחנו נגביל אותה בזמן.

דוד ביטן: זה לא לכל החיים.

דוד ביטן: ניתן לכם שלושה חודשים לעבוד על זה ולהביא המלצות למליאה.

<קרן שירינגטון: אני מייצגת את התאחדות הסטודנטים.

<קרן שירינגטון: אנחנו מברכים את הרעיון שתקום ועדה ספציפית שתטפל בעניין הרפורמה.

<קרן שירינגטון: אנחנו חושבים שהרפורמה הזאת היא חשובה, היא חיונית לעתיד המדינה ואנחנו תומכים בוועדה.

<קרן שירינגטון: לגבי הסעיפים שאנחנו דורשים בהם תיקון.

<קרן שירינגטון: לא מדובר בדברם שמצריכים שינויים מערכתיים גדולים, שינויים בסעיפים הספציפיים.

<קרן שירינגטון: אנחנו מתייחסים לעניין של ותק של סטודנט.

<קרן שירינגטון: לא יתכן שוותק של סטודנט לא ייכלל.

<קרן שירינגטון: בנוסף, גם העניין שסטודנט יהיה פתוח למכרזים הפנימיים.

<רון צור: אנחנו עובדים על זה.

רועי פולקמן: קיימתי פגישה עם הנציב רק על נושא הסטודנטים ואני מקווה שכבר בימים הקרובים אפשר יהיה להביא בשורה בנושא קליטת סטודנטים.

דוד ביטן: תודה.

דוד ביטן: <

דוד ביטן: הצעת חוק הבטחת הכנסה (תיקון - זכאות אישה השוהה במקלט לנשים מוכות), התשע"ה-2015>

דוד ביטן: עכשיו אני רוצה לעבור לעניין של קביעת הרכב בהצעות חוק הבטחת הכנסה (תיקון – זכאות לגמלה בתקופת שהייה במקלט לנשים מוכות), התשע"ה-2015.

דוד ביטן: והצעת חוק הבטחת הכנסה (תיקון – זכאות אישה השוהה במקלט לנשים מוכות).

דוד ביטן: אני מבין ששתי הצעות הן הצעות פרטיות.

דוד ביטן: יש גם המלצה במליאה של ועדת העבודה והרווחה וגם יש הצעה להעביר את זה לוועדה למעמד האישה.

דוד ביטן: נאמר פה שבאופן כללי, כל תיקוני החוק שהיו בעניין הזה היו בוועדת העבודה.

דוד ביטן: היה פעם דיון בנושא של נשים מוכות במסגרת החוק הזה?

<אתי בן יוסף: מדובר על הבטחת הכנסה.

דוד ביטן: אבל פה יש עניין ספציפי.

דוד ביטן: אלאלוף רוצה כמובן.

דוד ביטן: שמתי לב שאף יושב ראש לא מוותר אף פעם על סמכויות.

דוד ביטן: למרות שלוועדת העבודה והרווחה יש דיונים והמון הצעות חוק והיא לא מספיקה לעשות את העבודה שמוטלת עליה.

דוד ביטן: מי רוצה להתייחס?

דב חנין: הנושא הוא נושא מובהק של טיפול וסיוע לנשים.

דב חנין: על זה, אדוני, אין ויכוח.

דב חנין: הוועדה למעמד האישה היא ועדה שבאופן יחסי פנויה יותר.

דב חנין: ועדת העבודה והרווחה של הכנסת היא ועדה מאוד עמוסה.

דב חנין: הנושא שאנחנו עוסקים בו הוא לא נושא שיש בו ויכוח פוליטי מיוחד, או איזו רגישות או משהו שמחייב איזו ועדה בהובלת הקואליציה.

דב חנין: נראה לי שזה בדיוק הנושא המתאים להעביר לוועדה למעמד האישה, גם כדי לחלק את העבודה בצורה יותר ראויה בין ועדות הכנסת.

דוד ביטן: האמת שאני חושב שאתה צודק.

דוד ביטן: אני אעביר את זה לשעה 14:00 ואני אנסה לשכנע את יושב ראש וועדת העבודה לוותר פה.

דוד ביטן: <שינוי בהרכב הוועדה המשותפת לוועדת העבודה, הרווחה והבריאות וועדת החוץ והביטחון לפי חוק שירות לאומי אזרחי, התשע"ד-2014.

דוד ביטן: >

דוד ביטן: חבר הכנסת איימן עודה ביקש להסיר את שמו מהוועדה המשותפת לעבודה ורווחה וועדת החוץ והביטחון לפי חוק שירות לאומי.

דוד ביטן: לטענתו, הוא לא מוכן שאף חבר מטעם סיעת הרשימה המשותפת יהיה חבר בוועדה הזאת.

דוד ביטן: מכיוון שזה מינוי שמכוון לאופוזיציה, אנחנו נבקש להוסיף נציג מיש עתיד, מטעם ועדת העבודה, את חבר הכנסת מאיר כהן?

דוד ביטן: מי בעד?

איילת נחמיאס ורבין: זה בסיכום עם - - -

דוד ביטן: לא סיכום, זה אני החלטתי.

דוד ביטן: לעבודה יש שלושה וליש עתיד יש אחד, אז נתתי להם שניים.

דוד ביטן: מה זה משנה.

איילת נחמיאס ורבין: סליחה, אני בעד מאיר כהן תמיד אבל אני רוצה להסביר משהו.

איילת נחמיאס ורבין: אני באופן אישי רואה חשיבות מאוד גדולה לזה שבוועדה הזאת יהיה חבר נציג המגזר הערבי.

דוד ביטן: הם לא רוצים.

איילת נחמיאס ורבין: אני לא התווכחתי איתך.

איילת נחמיאס ורבין: אני לא יודעת עם חבר הכנסת עיסאווי פריג' - - -

דוד ביטן: בגלל שמדובר בחוק שירות לאומי הם לא מוכנים.

דוד ביטן: יש להם עמדה עקרונית בעניין הזה.

איילת נחמיאס ורבין: אני מבינה.

איילת נחמיאס ורבין: כיוון שיש את חבר הכנסת פריג', שגם הוא נציג המגזר, אני פשוט מנסה לברר.

דוד ביטן: יש את אילן גילאון ממרצ, יכולים להחליף אותו.

דוד ביטן: פריג' חבר בוועדות האלה?

איילת נחמיאס ורבין: זה בהחלט לא עניין אישי, זה עניין מהותי.

זהבה גלאון: תשאיר את אילן ואם נרצה להחליף אז נודיע.

דוד ביטן: אני לא יכול למנות את מי שלא חבר בוועדות.

דוד ביטן: אילן חבר בוועדת העבודה.

דוד ביטן: פריג' לא חבר באף אחד מהן, איך אני אמנה אותו.

דוד ביטן: טוב, אז אנחנו נמנה את יש עתיד תוספת.

דוד ביטן: מי בעד?

דוד ביטן: בעד – 4

דוד ביטן: נמנעים – אין ההחלטה למנות את חבר הכנסת מאיר כהן לחבר בוועדה המשותפת לוועדת העבודה, הרווחה והבריאות ולוועדת החוץ והביטחון לפי חוק שירות לאומי אזרחי, התשע"ד-2014, נתקבלה.

דוד ביטן: ההצעה התקבלה.

דוד ביטן: תודה רבה, הישיבה נעולה.